Эътиқод дурдоналари: ЖАННАТ ВА ДЎЗАХНИНГ АБАДИЙЛИГИ БАЁНИ\n- декабрь. 12, 2020\nЭнг сўнГги манзиллар\n١8 - لِأَهْلِ الْخَيْرِ جَنَّاتٌ وَنُعْمَى وَلِلْكُفَّارِ أَدْرَاكُ النَّكَالِ\nСолиҳ бандаларга жаннатлар ва шоду хуррамликлар бўлади, кофирларга эса қаттиқ жазоларнинг энг туби бўлади.\nСолиҳларга жаннат, шоду хуррамлик,\nКофирларга уқубат, азоб аламлик.\nلِ – жор ҳарфи اِلَى маъносида келган.\nالْخَيْرِ أَهْلِ – жор мажрур хабари муқаддам. Матнда келган “аҳли хайр”дан барча умматларнинг мўминлари назарда тутилган.\nجَنَّاتٌ – мубтадо. Луғатда “дарахтзор боғ” маъносини англатади.\nوَ – мутлақ жамлаш учун келган атф ҳарфи.\nنُعْمَى – калимаси نُعْمَةٌ нинг кўплик шакли бўлиб, “кўз қувончлари”, “шоду хуррамликлар” маъноларини англатади. جَنَّاتٌ га атф қилинган.\nكُفَّارِ – жор ва мажрур мубтадосидан олдин келган хабар. Мубтадоси اَدْرَاكُ дир. كُفَّارِ калимаси كَافِرٌ нинг кўплик шакли бўлиб, бундан ташқари كَافِرُونَ كَفَرَةُ ва كِفَارُ шаклларида ҳам жам бўлади. Фақатгина كُفَّارُ кўпроқ иймонсизларга нисбатан истеъмол қилинса, كَفَرَةُ кўпроқ неъматга нонкўрлик қилувчиларга нисбатан ишлатилади.\nاَدْرَاكُ – калимаси دَرَكٌ ва دَرْكٌ ларнинг кўплик шакли бўлиб, “энг туби” маъносини англатади. Кўплаб шарҳларда إِدْرَاكُ тарзида биринчи ҳарфини касрали қилиб “кофирларга жазоларнинг етиши бордир”, маъноси берилган. Лекин таҳқиқларга кўра أَدْرَاكُ мўътабар ҳисобланади.\nالنَّكَالِ – музофун илайҳ. Луғатда “қилмишга яраша берилган қаттиқ жазо” маъносини англатади.\nДунёда иймон келтирган ва унинг тақозоси бўлган яхши амалларни қилиб, хайр аҳлидан бўлган бахтли инсонларни Аллоҳ таоло остиларидан анҳорлар оқиб турадиган жаннатларга киритади ва хилма-хил неъматлар билан мукофотлайди. Иймон келтириб, яхши амалларни қилган солиҳ бандаларни қандай мукофотлар кутиб тургани ҳақида шундай хабар берилган:\n﴿إِنَّ ٱللَّهَ يُدۡخِلُ ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ جَنَّٰتٖ تَجۡرِي مِن تَحۡتِهَا ٱلۡأَنۡهَٰرُ يُحَلَّوۡنَ فِيهَا مِنۡ أَسَاوِرَ مِن ذَهَبٖ وَلُؤۡلُؤٗاۖ وَلِبَاسُهُمۡ فِيهَا حَرِيرٞ٢٣﴾\n“Албатта, иймон келтирган ва солиҳ амалларни қилган зотларни Аллоҳ (жаннатдаги) остидан анҳорлар оқиб турадиган боғларга киритур. Улар у жойда олтин билакузуклар ва марваридлар билан безалурлар, либослари эса ҳарир (ипак) бўлур”.\nЖаннатга кириш Аллоҳ таолонинг фазлу марҳамати билан бўлади. Яъни Аллоҳ таолонинг фазлу марҳаматига сазовор бўлган инсонлар жаннатга кирадилар. Аммо жаннатларнинг ичидаги мартабалар инсонларнинг қилган амалларига кўра бўлади. Кўпроқ ва яхшироқ амал қилганлар улуғ жойларни эгалласалар, улардан камроқ амал қилганлар эса амалларига яраша пастроқ жойларга эга бўладилар.\n“Жаннат луғатда “боғ” маъносини билдириб, аслида, “тўсилган” сўзидан олинган. “Жин” сўзи ҳам “тўсилган” маъносидадир чунки улар ҳам кўзлардан яширин ва тўсилган бўладилар. “Жиннилик” ҳам шу маънода бўлиб, бундай васфга эга инсоннинг қалби яхши ва ёмонни ажратиб олиш қобилиятидан тўсилганлиги учун шундай номланган. Мукофотлар диёри бўлган жойнинг “Жаннат” деб номланиши эса унга кирган кишиларни дарахтлар тўсиб тургани ёки у жойда бериладиган мукофотлар то унга киргунча тўсилган бўлганлиги учундир”.\nМатнда جَنَّاتٌ (жаннатлар) дея кўплик шаклида келтирилди, чунки жаннатлар кўп бўлиб, уларнинг номлари Қуръони каримда қуйидагича баён қилинган:\nФирдавс (боғ, бўстон).\n﴿إِنَّ ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ كَانَتۡ لَهُمۡ جَنَّٰتُ ٱلۡفِرۡدَوۡسِ نُزُلًا١٠٧﴾\n“Албатта, иймон келтирган ва эзгу ишларни қилган зотлар учун Фирдавс боғлари манзил бўлур”.\nАдн (ватан тутмоқ).\n﴿جَنَّٰتُ عَدۡنٖ يَدۡخُلُونَهَا تَجۡرِي مِن تَحۡتِهَا ٱلۡأَنۡهَٰرُۖ لَهُمۡ فِيهَا مَا يَشَآءُونَۚ كَذَٰلِكَ يَجۡزِي ٱللَّهُ ٱلۡمُتَّقِينَ٣١﴾\n“Улар остидан анҳорлар оқиб турадиган мангу жаннатларга кирурлар. Улар учун у ерда хоҳлаган нарсалари бордир. Тақводорларни Аллоҳ мана шундай мукофотлагай”.\n﴿إِنَّ لِلۡمُتَّقِينَ عِندَ رَبِّهِمۡ جَنَّٰتِ ٱلنَّعِيمِ٣٤﴾\n“Албатта, тақводорлар учун Парвардигорлари ҳузурида неъмат боғлари бордир”.\n﴿قُلۡ أَذَٰلِكَ خَيۡرٌ أَمۡ جَنَّةُ ٱلۡخُلۡدِ ٱلَّتِي وُعِدَ ٱلۡمُتَّقُونَۚ كَانَتۡ لَهُمۡ جَزَآءٗ وَمَصِيرٗا١٥﴾\n“(Эй Муҳаммад! Уларга) айтинг: “Шу (дўзах) яхшироқми ёки тақводорларга ваъда қилинган мангулик жаннатими?!” Улар учун (бу) мукофот ва натижа бўлур эди”.\nМаъво (текис жой).\n﴿أَمَّا ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ فَلَهُمۡ جَنَّٰتُ ٱلۡمَأۡوَىٰ نُزُلَۢا بِمَا كَانُواْ يَعۡمَلُونَ١٩﴾\n“Иймон келтирган ва солиҳ амалларни қилган зотлар учун қилган амаллари сабабли жаннат масканлари манзил бўлур”.\nДорус-Салом (омонлик диёри).\n﴿۞لَهُمۡ دَارُ ٱلسَّلَٰمِ عِندَ رَبِّهِمۡۖ وَهُوَ وَلِيُّهُم بِمَا كَانُواْ يَعۡمَلُونَ١٢٧﴾\n“Улар учун Парвардигорлари ҳузурида тинчлик диёри (жаннат) бордир. Қилган (солиҳ) амаллари сабабли, У уларнинг дўстидир”.\nДорул Муқома (турар жой).\n﴿ٱلَّذِيٓ أَحَلَّنَا دَارَ ٱلۡمُقَامَةِ مِن فَضۡلِهِۦ لَا يَمَسُّنَا فِيهَا نَصَبٞ وَلَا يَمَسُّنَا فِيهَا لُغُوبٞ٣٥﴾\n“У зот бизларни Ўз фазли ила бир турар жойга жойлаштирдики, у ерда бизга чарчоқ етмас, ҳорғинлик ҳам етмас”.\nЖаннатийларнинг қувонч ва хурсандчилиги ҳали жаннатларга кирмаслариданоқ бошланади. Жаннатга кириш изни берилгандан сўнг ҳаммалари хурсандчиликдан энтикишиб, унга яқинлашадилар. Жаннат эшиклари ҳам кўриниб, унга яқинлашганларида хурсандчилик устига хурсандчилик бўлиб жаннат эшиклари очилади ва унинг қўриқчилари: “Сизга саломлар бўлсин! Хуш келдингиз! Унга мангу қолувчи бўлган ҳолингизда киринг”, дея олқишлар билан кутиб оладилар:\n﴿وَسِيقَ ٱلَّذِينَ ٱتَّقَوۡاْ رَبَّهُمۡ إِلَى ٱلۡجَنَّةِ زُمَرًاۖ حَتَّىٰٓ إِذَا جَآءُوهَا وَفُتِحَتۡ أَبۡوَٰبُهَا وَقَالَ لَهُمۡ خَزَنَتُهَا سَلَٰمٌ عَلَيۡكُمۡ طِبۡتُمۡ فَٱدۡخُلُوهَا خَٰلِدِينَ٧٣﴾\n“Парвардигорларидан қўрққан тақволи зотлар ҳам гуруҳ-гуруҳ ҳолда жаннатга бошлаб борилур. То қачонки, улар унинг дарвозалари очилган ҳолда эканида етиб келганларида ва унинг қўриқчилари: “Сизларга салом! Хуш келдингиз! Бас, унга мангу қолувчи бўлган ҳолингизда кирингиз!” – деганларида (улар беҳад шодланурлар)”.\nЖаннатга кирганларидан сўнг эса кўзлар кўрмаган, қулоқлар эшитмаган, санаб саноғига етиб бўлмайдиган улуғ неъматлар ато қилинади:\n﴿يَٰعِبَادِ لَا خَوۡفٌ عَلَيۡكُمُ ٱلۡيَوۡمَ وَلَآ أَنتُمۡ تَحۡزَنُونَ٦٨ ٱلَّذِينَ ءَامَنُواْ بِ‍َٔايَٰتِنَا وَكَانُواْ مُسۡلِمِينَ٦٩ ٱدۡخُلُواْ ٱلۡجَنَّةَ أَنتُمۡ وَأَزۡوَٰجُكُمۡ تُحۡبَرُونَ٧٠ يُطَافُ عَلَيۡهِم بِصِحَافٖ مِّن ذَهَبٖ وَأَكۡوَابٖۖ وَفِيهَا مَا تَشۡتَهِيهِ ٱلۡأَنفُسُ وَتَلَذُّ ٱلۡأَعۡيُنُۖ وَأَنتُمۡ فِيهَا خَٰلِدُونَ٧١ وَتِلۡكَ ٱلۡجَنَّةُ ٱلَّتِيٓ أُورِثۡتُمُوهَا بِمَا كُنتُمۡ تَعۡمَلُونَ٧٢﴾\n“(У кунда тақво аҳлига айтилур:) “Эй бандаларим! Бугун сизларга хавф йўқдир ва сизлар асло ғам чекмайсиз. (Сизлар дунёда) оятларимизга иймон келтирган ва мусулмон бўлгансиз. Ўзингиз ҳам, хотинларингиз ҳам мамнунлик ҳолларингизда жаннатга кирингиз!” Уларга олтин лаганлар(да таомлар) ва қадаҳлар(да шароблар) айлантирилур. У жойда кўнгиллар тилайдиган ва кўзлар лаззатланадиган (барча) нарса бордир. Сизлар у жойда (жаннатда) мангу қолурсиз. Қилиб ўтган амалларингиз учун сизларга мерос қилиб берилган жаннат мана шудир”.\nЖаннатларга кириш Аллоҳ таолонинг фазлу марҳамати билан бўлганидек, дўзахларга кириш У зотнинг адолати билан бўлади.\nУшбу байт: “Яхшиларга Аллоҳ таолонинг фазлу марҳаматига эришишларига кўра неъмат даражалари бордир. Кофирларга эса У зотнинг адолатига мувофиқ тобора азобларга шўнғиш бордир”, маъносини англатади. Кофирларнинг азобларга шўнғишлари ҳақида Қуръонда шундай хабар берилган:\n﴿إِنَّ ٱلۡمُنَٰفِقِينَ فِي ٱلدَّرۡكِ ٱلۡأَسۡفَلِ مِنَ ٱلنَّارِ وَلَن تَجِدَ لَهُمۡ نَصِيرًا١٤٥﴾\n“Албатта, мунофиқлар дўзахнинг энг тубида (бўлур)лар. Уларга (ўшанда бирор) ёрдамчи топмайсиз”.\n“Яъни мунофиқлар жаҳаннам қаъридаги табақададирлар. Жаҳаннамнинг етти табақаси бор. Ибн Аббос розияллоҳу анҳу: “Улар (яъни мунофиқлар) дўзахнинг энг остида бўладилар. Чунки улар Ислом ва унинг аҳлига истеҳзо қилиб куфр билан жамланганлар. Жаннатда даражотлар (юксалишлар) бўлганидек, дўзахда дарокатлар (азоб чуқурларига шўнғишлар) бордир”, – деган.\nЖаннатлар кўп бўлгани каби дўзахлар ҳам кўп бўлиб, уларнинг бир-бирларидан қўрқинчли номлари Қуръони каримда баён қилинган.\nҚуръони каримда қуйидаги номдаги дўзахлар борлиги зикр этилган:\nЖаҳаннам (абадий жазо диёри).\n﴿إِنَّ ٱلَّذِينَ فَتَنُواْ ٱلۡمُؤۡمِنِينَ وَٱلۡمُؤۡمِنَٰتِ ثُمَّ لَمۡ يَتُوبُواْ فَلَهُمۡ عَذَابُ جَهَنَّمَ وَلَهُمۡ عَذَابُ ٱلۡحَرِيقِ١٠﴾\n“Албатта, мўмин ва мўминаларни фитнага солиб, сўнгра тавба қилмаган кимсаларга жаҳаннам азоби ва улар учун ўт азоби бордир”.\nЛазо (кучли аланга).\n﴿كَلَّآۖ إِنَّهَا لَظَىٰ١٥ نَزَّاعَةٗ لِّلشَّوَىٰ١٦﴾\n“Йўқ! Ахир, у шундай дўзахдирки, териларни сидириб олувчидир”.\nҲутама (синдирувчи, вайрон қилувчи).\n﴿كَلَّاۖ لَيُنۢبَذَنَّ فِي ٱلۡحُطَمَةِ٤﴾\n“Йўқ! Қасамки, албатта, у “Ҳутама”га ташланур!”.\nСаъийр (ўта қизиган).\n﴿إِنَّ ٱلشَّيۡطَٰنَ لَكُمۡ عَدُوّٞ فَٱتَّخِذُوهُ عَدُوًّاۚ إِنَّمَا يَدۡعُواْ حِزۡبَهُۥ لِيَكُونُواْ مِنۡ أَصۡحَٰبِ ٱلسَّعِيرِ٦﴾\n“Албатта, шайтон сизларга душмандир, бас, уни душман тутингиз! У ўз фирқасини (ўзига эргашганларни) дўзах аҳли бўлишга даъват қилур”.\nСақар (қаттиқ куйдириб жизғанак қилувчи).\n“Яқинда Мен уни Сақарда (жаҳаннамда) куйдиражакман”.\nЖаҳийм (ўта иссиқ олов).\n﴿وَإِنَّ ٱلۡفُجَّارَ لَفِي جَحِيمٖ١٤﴾\n“Фожирлар (кофирлар) эса дўзахдадирлар”.\nҲовия (қаттиқ қизиган ўт).\n“Бас, унинг онаси “ҳовия”дир”. У (ҳовия)нинг қандай эканини сенга нима билдирди? У қаттиқ қизиган ўтдир.\nЯхшига мукофот, ёмонга жазо бериладиган қиёмат кунида иймон келтиришдан такаббурлик қилганлар ана шундай энг ёмон жойларга гирифтор бўладилар. Жаҳаннамга ҳукм қилинганларни азоб фаришталари орқаларидан куч билан унга итариб борадилар:\n﴿يَوۡمَ يُدَعُّونَ إِلَىٰ نَارِ جَهَنَّمَ دَعًّا١٣ هَٰذِهِ ٱلنَّارُ ٱلَّتِي كُنتُم بِهَا تُكَذِّبُونَ١٤ أَفَسِحۡرٌ هَٰذَآ أَمۡ أَنتُمۡ لَا تُبۡصِرُونَ١٥ ٱصۡلَوۡهَا فَٱصۡبِرُوٓاْ أَوۡ لَا تَصۡبِرُواْ سَوَآءٌ عَلَيۡكُمۡۖ إِنَّمَا تُجۡزَوۡنَ مَا كُنتُمۡ تَعۡمَلُونَ١٦﴾\n“У кунда улар жаҳаннам олови сари ҳайдалурлар. (Уларга дейилур): “Сизлар ёлғон деб юрган дўзах мана шудир. Қани, бу ҳам сеҳрми ёки сизлар кўрмаяпсизларми?! Унда куйингиз! Энди (унинг азобига) хоҳ сабр қилинг, хоҳ сабр қилманг – сизларга баробардир! Сизлар фақат ўзларингиз қилиб ўтган қилмишларингиз жазосини олурсиз”.\nАзоб фаришталари куч билан дўзахга итариб борганларидан сўнг уларга: “Мана бу ўз кўзларингиз билан кўриб турганларингиз сизлар ёлғонга чиқарган ўт бўлади, сеҳр эканми бу, ё дунёда яхшилик ва иймонни кўрмаганларингиз каби буни ҳам кўрмаяпсизларми, энди чидайсизларми, чидамайсизларми – барибир қилиб юрган амалларингизнинг жазосини оласизлар”, – дер эканлар.\nЖаннат ва дўзахнинг абадийлиги баёни\n١9 - وَلاَ تَفْنَى الْجَحِيمُ وَلاَ الْجِنَانُ وَلاَ أَهْلُوهُمَا أَهْلُ انْتِقَالِ\nДўзах ва жаннатлар йўқ бўлиб кетмайди ва иккаласининг аҳллари ҳам кўчиб ўтиш аҳли бўлмайдилар.\nДўзаху жаннатлар ҳеч фано бўлмас,\nУларнинг аҳллари кўчмас ва ўлмас.\nلاَ – нафий ҳарфи.\nتَفْنَى – (йўқ бўлмоқ) маъносидаги فَنَاءً масдаридан олинган музориъ феъли. Шу маънода дунёдан кетиши яқин қолгани эътиборидан кекса кишига ҳам “шайх фоний” сўзи ишлатилади.\nالْجَحِيمُ – фоилликка кўра раф бўлиб турибди. Луғатда “қаттиқ қиздирилган олов” маъносини англатади.\nلاَ – нафий ҳарфи мозий феъли билан қўлланганда такрор келиши вожиб бўлади. Музориъ феъли билан қўлланганда эса такрор келиши жоиз бўлади. Шунга кўра бу ерда لَا ҳарфи жоизликка кўра такроран келган.\nالْجِنَانُ – калимаси جَنَّةُ нинг кўплик шакли бўлиб, الْجَحِيمُ га атф қилингани учун раф бўлиб турибди.\nلاَ – нафий ҳарфи. لَا нинг исми изофа билан маърифа бўлгани сабабли لَيْسَ нинг амалини қила олмайди.\nأَهْلُوهُمَا – замир жаннат ва дўзахга қайтади. Олдинги жумлага атф.\nأَهْلُ – хабар. Аҳл калимаси бу ўринда “эга” маъносини ифодалайди.\nانْتِقَالِ – бу масдар бир макондан иккинчи маконга кўчиб ўтишга нисбатан ишлатилади.\nЖаннат ва дўзахга иймон келтириш охират кунига иймон келтиришнинг бир бўлаги ҳисобланади. Ўший раҳматуллоҳи алайҳнинг “Дўзаху жаннатлар ҳеч фано бўлмас” деган сўзлари, жаннат ҳам, дўзах ҳам яратиб қўйилган, улар ҳеч қачон йўқ бўлиб кетмайди, уларни Аллоҳ таоло боқий қолдиради, деган маъноларни ўз ичига олади. Яъни Аҳли сунна вал-жамоанинг эътиқодига кўра, жаннат ва дўзах ҳозирда мавжуд бўлиб, улар ҳеч қачон йўқ бўлиб кетмайди.\nБу масалада ҳам мўътазилийлар каби адашган тоифалар жаннат ва дўзахнинг ҳозирда яратиб қўйилганини инкор қилишиб, уларни Аллоҳ таоло қиёмат кунида яратади, агар ҳозирда мавжуд бўлса, ояти карималарда хабар берилганидек йўқ бўлиб кетишлари лозим бўлиб қолади, деган эътиқодда бўлишган. Ўзларининг бу сўзларига далиллар келтиришган:\n﴿ كُلُّ شَيۡءٍ هَالِكٌ إِلَّا وَجۡهَهُۥۚ ﴾\n“Унинг “юзи”дан бошқа барча нарса ҳалок бўлувчидир”.\nЯъни Аллоҳ таолодан бошқа ҳар бир нарса ҳалок бўлувчидир. Бошқа бир оятда ҳам барча жонзотнинг фоний бўлиб, фақат Аллоҳ таолонинг Ўзи боқий қолиши хабар берилган:\n﴿كُلُّ مَنۡ عَلَيۡهَا فَانٖ٢٦ وَيَبۡقَىٰ وَجۡهُ رَبِّكَ ذُو ٱلۡجَلَٰلِ وَٱلۡإِكۡرَامِ٢٧﴾\n“(Ер) юзидаги барча мавжудот фонийдир. Улуғлик ва Икром эгаси бўлмиш Роббингнинг “юзи” боқий қолур”.\nУшбу оятлардаги كُلٌ калимаси عَامٌّ ва جَميِعٌ каби умумийликни ифодаловчи калималарнинг энг кучлиси бўлиб, у чекланмаган кўпликка далолат қилади. Модомики бу калимани мазкур маъносидан бошқа маънога ўзгартирувчи далил бўлмаса, у асл ҳолида тураверади. Шунга кўра жаннату дўзах ҳозирда яратиб қўйилган бўлганида, уларнинг иккаласи ҳам, ичидагилар ҳам қиёмат кунидан олдин бошқа махлуқотлар қатори йўқ бўлиб кетиши лозим бўлиб қоларди. Уларнинг эса абадий экани, ҳеч қачон йўқ бўлмаслиги хабари берилган. Шунинг учун ҳам икковини Аллоҳ таоло қиёмат кунида абадий йўқ бўлмайдиган қилиб яратади, – дейишган.\nУларнинг бу тушунчаларига қарши Аҳли сунна вал-жамоа уламолари қуйидаги далилларни келтирганлар.\nЖаннат ва дўзахнинг яратиб қўйилганига далиллар\nҚуръонда жаннат ва дўзах ҳақида келган оятларда ўтган замонни ифодаловчи сўзлар билан хабар берилган:\n﴿۞وَسَارِعُوٓاْ إِلَىٰ مَغۡفِرَةٖ مِّن رَّبِّكُمۡ وَجَنَّةٍ عَرۡضُهَا ٱلسَّمَٰوَٰتُ وَٱلۡأَرۡضُ أُعِدَّتۡ لِلۡمُتَّقِينَ١٣٣﴾\n“Роббингиздан бўлган мағфиратга ва кенглиги осмонлару ерча бўлган, тақводорлар учун тайёрлаб қўйилган жаннатга шошилинг”.\nУшбу ояти каримада жаннатнинг тайёр қилиб қўйилганинг хабари берилган.\n﴿وَٱتَّقُواْ ٱلنَّارَ ٱلَّتِيٓ أُعِدَّتۡ لِلۡكَٰفِرِينَ١٣١﴾\n“Кофирлар учун тайёрлаб қўйилган дўзахдан сақланингиз!”.\nБу ояти каримада эса дўзахнинг тайёрлаб қўйилгани хабар берилган. Мазкур ояти карималарда жаннат ва дўзах ҳақида “тайёрлаб қўйилган” дея ўтган замонни ифодаловчи сўз билан келтирилиши уларнинг ҳозирда мавжуд эканига ва тайёрлаб қўйилганига далолат қилади.\nПайғамбаримиз соллаллоҳу алайҳи васаллам Меърожда жаннат ва дўзахни кўрганлар. Кўрилган нарса эса мавжуд бўлиши ҳеч кимга сир эмас.\n﴿وَلَقَدۡ رَءَاهُ نَزۡلَةً أُخۡرَىٰ١٣ عِندَ سِدۡرَةِ ٱلۡمُنتَهَىٰ١٤ عِندَهَا جَنَّةُ ٱلۡمَأۡوَىٰٓ١٥﴾\n“Қасамки, (Муҳаммад Жаброилни илк бор Ерда кўргач, яна) иккинчи бор кўрди. “Сидратул-мунтаҳо” дарахти олдида. “Маъво боғи” ҳам ўша (дарахт)нинг олдидадир”.\nРасулуллоҳ соллаллоҳу алайҳи васаллам “Сидратул мунтаҳо”га борганларидан сўнг жаннатга кирганлар ва унинг қандай эканини тасвирлаб берганлар:\nثُمَّ دَخَلْتُ الْجَنَّةَ فَإِذَا فِيهَا جَنَابِذُ اللُّؤْلُؤِ وَإِذَا تُرَابُهَا الْمِسْكُ\n“...Сўнгра жаннатга кирдим, у ерда марварид гумбазлар бор экан, унинг тупроғи мушк экан”. Бухорий ривоят қилган.\nАллоҳ таоло жаннат ва дўзахни яратганидан сўнг Жаброил алайҳиссаломни кўришга юборгани ҳақидаги ривоят ҳам иккисининг яратилиб қўйилганига далилдир:\nعن أَبي هُرَيْرَةَ عن رَسُولِ الله صَلَّى اللهُ عَلَيْهِ وَسَلَّمَ قَالَ لَمّا خَلَقَ الله الْجَنّةَ وَالنّارَ أَرْسَلَ جِبْرَيلَ إِلَى الجَنّةِ فَقَالَ انْظُرْ إِلَيْهَا وَإِلَى مَا أَعْدَدْتُ لأَهْلِهَا فِيهَا قَالَ فَجَاءَهَا وَنَظَرَ إِلَيْهَا وَإِلَى مَا أَعَدّ الله لأَهْلِهَا فِيهَا قالَ فَرَجَعَ إِلَيْهِ قالَ فَوَعِزّتِكَ لاَ يَسْمَعُ بِهَا أَحَدٌ إِلا دَخَلَهَا فَأَمَرَ بِهَا فَحُفّتْ بِالمَكَارِهِ فَقَالَ ارْجِعْ إِلَيْهَا فَانْظُرْ إِلَيْهَا وَإِلَى مَا أَعْدَدْتُ لأَهْلِهَا فِيهَا قالَ فَرَجَعَ إِلَيْهَا فَإِذَا هِيَ قَدْ حُفّتْ بِالمَكَارِهِ فَرَجَعَ إِلَيْهِ فَقَالَ وَعِزّتِكَ لَقَدْ خِفْتُ أَنْ لاَ يَدْخُلَهَا أَحَدٌ قالَ اذْهَبْ إِلَى النّارِ فَانْظُرْ إِلَيْهَا وَإِلَى مَا أَعْدَدْتُ لأِهْلِهَا فِيهَا فَإِذَا هِيَ يَرْكَبُ بَعْضُهَا بَعْضاً فَرَجَعَ إِلَيْهِ فَقَالَ وَعِزّتِكَ لاَ يَسْمَعُ بِهَا أَحَدٌ فَيَدْخُلُهَا فَأَمَرَ بِهَا فَحُفّتْ بِالشّهَوَاتِ فَقَالَ ارْجَعْ إِلَيْهَا فَرَجَعَ إِلَيْهَا فَقَالَ وَعِزّتِكَ لَقَدْ خَشِيتُ أَنّ لاَ يَنْجُوَ مِنْهَا أَحَدٌ إِلاّ دَخَلَهَا. رَوَاهُ التِّرْمِذِيُّ\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам: “Аллоҳ таоло жаннатни ва дўзахни яратган вақтида Жаброилни жаннатга жўнатиб: “Унга ва у ерда унинг аҳли учун тайёрлаб қўйган нарсаларимга қара”, – деди. У келиб унга ва у ерда Аллоҳ таоло унинг аҳли учун тайёрлаб қўйган нарсаларига қаради-ю, бирдан Аллоҳнинг ҳузурига қайтиб: “Иззатингга қасам ичиб айтаманки, у ҳақида эшитган кимса борки, албатта унга киради”, – деди. Аллоҳ жаннатга амр қилди, у ёқимсиз нарсалар билан ўралди. Аллоҳ таоло Жаброилга: “Унга қайт ва у ерда унинг аҳли учун тайёрлаб қўйган нарсаларимга қара”,– деди. Жаброил унга қайтиб келиб қараса, у ёқимсиз нарсалар билан ўралибди. У Аллоҳ ҳузурига қайтди ва: “Иззатингга қасам ичиб айтаманки, унга бирор кимса киролмаса керак, деб хавфсираб қолдим”, – деди. Аллоҳ таоло унга: “Дўзахга бор унга ва у ерда унинг аҳли учун тайёрлаб қўйган нарсаларимга қара”,– деди. Бас унинг баъзиси баъзисининг устига чиқиб турган эди. У Аллоҳ ҳузурига қайтди ва: “Иззатингга қасам ичиб айтаманки, унга у ҳақида эшитмаган кимсагина кирса керак”, – деди. Аллоҳ унга амр қилди, у шаҳватлар билан ўралди. Аллоҳ таоло: “Унга қайтиб бориб қара”, –деди. Жаброил қайтиб бориб қаради ва: “Иззатингга қасам ичиб айтаманки, ундан бирор кимса нажот топа олмай унга кириб кетса керак, деб қўрқиб қолдим”, –деди”, –деб айтдилар. “Термизий ривоят қилган”.\nУшбу хабарлар ҳозирда жаннат ҳам, дўзах ҳам яратиб қўйилганига очиқ-ойдин далиллардир. Энди уларнинг كُلٌ калимасини ўз маъносидан бурувчи далил бўлмаса, у асл ҳолида тураверади, деган сўзларига қуйидагилар билан жавоб берилган: юқоридаги далиллардан жаннат ва дўзахнинг ҳозирда мавжуд эканлиги собит бўлди. Мавжудлиги собит бўлган жаннат учун тугаш йўқлигини Аллоҳ таоло шундай хабар берган:\n﴿إِنَّ هَٰذَا لَرِزۡقُنَا مَا لَهُۥ مِن نَّفَادٍ٥٤﴾\n“Албатта, бу Бизнинг (жаннат аҳлига берадиган) ризқимиздирки, унда тугаш бўлмас”.\nЖаннатдаги неъматларнинг доимийлиги ҳақида:\n﴿۞مَّثَلُ ٱلۡجَنَّةِ ٱلَّتِي وُعِدَ ٱلۡمُتَّقُونَۖ تَجۡرِي مِن تَحۡتِهَا ٱلۡأَنۡهَٰرُۖ أُكُلُهَا دَآئِمٞ وَظِلُّهَاۚ ﴾\n“Тақводорлар учун ваъда қилинган жаннатнинг мисоли: унинг остида анҳорлар (доимо) жорий, мевалари ва соялари боқийдир”.\nҲадиси шарифда жаннатдаги неъматларнинг доимийлиги ҳақида шундай хабар берилган:\nعَنْ أَبِي سَعِيدٍ وَأَبِي هُرَيْرَةَ رَضِيَ اللهُ عَنْهُمَا أنَّ رَسُولَ اللهِ صَلَّى اللهُ عَلَيْهِ وَسَلَّمَ قال إذَا دَخَلَ أهْلُ الجَنَّةِ الجَنَّةَ يُنَادِي مُنَادٍ إنَّ لَكُمْ أنْ تَحْيَوْا فَلا تَمُوتُوا أَبَداً إنَّ لَكُمْ أنْ تَصِحُّوا فلا تَسْقَمُوا أبداً وإنَّ لَكمْ أنْ تَشِبُّوا فلا تَهْرَمُوا أبداً وَإنَّ لَكُمْ أَنْ تَنْعَمُوا فَلا تَبْأسُوا أَبَداً. رَوَاهُ مُسْلِمٌ\nАбу Саид ва Абу Ҳурайра розияллоҳу анҳумолардан ривоят қилинади: “Расулуллоҳ соллаллоҳу алайҳи васаллам: “Қачон жаннат аҳли жаннатга кирсалар, бир нидо қилгувчи: “Албатта, яшашларингиз сизларга, ҳеч қачон ўлмайсизлар, албатта, соғлом бўлишларингиз сизларга, ҳеч қачон касал бўлмайсизлар, албатта, ёш бўлишларингиз сизларга, ҳеч қачон қаримайсизлар, албатта, ҳузур-ҳаловатда яшамоқларингиз сизларга, ҳеч қачон бахтсиз бўлмайсизлар”, – дея нидо қилади”, – дедилар”. Имом Муслим ривоят қилган.\nЖаннатдаги неъматлар абадий бўлганидек, дўзахдаги азоблар ҳам абадийлиги ҳақида шундай хабар берилган:\n﴿إِنَّ ٱلَّذِينَ كَفَرُواْ مِنۡ أَهۡلِ ٱلۡكِتَٰبِ وَٱلۡمُشۡرِكِينَ فِي نَارِ جَهَنَّمَ خَٰلِدِينَ فِيهَآۚ أُوْلَٰٓئِكَ هُمۡ شَرُّ ٱلۡبَرِيَّةِ٦﴾\n“Албатта, аҳли китоб ва мушриклардан бўлган куфр келтирганлар жаҳаннам ўтидадирлар, у ерда абадий қолурлар. Ундайлар халойиқнинг энг ёмонидирлар”.\nХулоса қилиб айтганда, жаннат ҳам, дўзах ҳам ҳозирда мавжуд, улар ҳеч қачон йўқ бўлиб кетмайди.\nУламолар яратилган нарсаларни йўқ бўлиш ё бўлмаслиги жиҳатидан иккига ажратганлар:\nАввали ҳам, охири ҳам бор нарсалар. Бунга дунё ва ундаги нарсалар киради;\nАввали бор, охири йўқ нарсалар. Бунга жаннат, дўзах ва улардаги нарсалар киради.\nДемак, жаннат ва дўзах Аллоҳ таолонинг йўқдан бор қилиши билан вужудга келган бўлса, худди шундай Аллоҳ таолонинг йўқ қилиб юбормаслиги билан доимий бор бўлиб туради.\nЖАННАТДА АЛЛОҲ ТАОЛОНИ КЎРИШ БАЁНИ.\nАЛЛОҲ АДОЛАТЛИ ВА РАҲМАТЛИ ЗОТДИР.\n Ҳаж сураси, 23-оят.\n Муҳаққиқлар гуруҳи. Туҳфатул аолий. – Миср: “Ахтар босмахонаси”, 1887. – Б. 40.\n Каҳф сураси, 107-оят.\n Наҳл сураси, 31-оят.\n Қалам сураси, 34-оят.\n Фурқон сураси, 15-оят.\n Сажда сураси, 19-оят.\n Анъом сураси, 127-оят.\n Фотир сураси, 35-оят.\n Зумар сураси, 73-оят.\n Зухруф сураси, 68, 72-оятлар.\n Нисо сураси, 145-оят.\n Муҳаммад Али Собуний. Софватут-тафосир 1-жилд. – Байрут-Лубнан: “Мактабатул Асрия”, 2009. – Б. 264.\n Буруж сураси, 10-оят.\n Маъориж сураси, 15, 16-оятлар.\n Ҳумаза сураси, 4-оят.\n Фотир сураси, 6-оят.\n Муддассир сураси, 26-оят.\n Инфитор сураси, 14-оят.\n Қориъа сураси, 9-оят.\n Тур сураси, 13, 16-оятлар.\n لَا ҳарфи баъзи ўринларда لَيْسَ нинг амалини, яъни мубтадони раф, хабарни насб қилади. Бунда қуйидаги шартлар топилиши керак:\n– لا нинг исми ҳам хабари ҳам накра бўлиши керак. Масалан, لَا تِلْمِيذٌمُقَصِّرًامِنْهَؤُلاَءِالتَّلَامِيذِ\n– لا билан исми ораси бошқа бирор калима билан ажралиб қолмаслиги керак. Фақт зарф ва жор мажрурнинг орани ажратиши мустасно ҳисобланади. Масалан, لَا عَلَيْكَرَجُلٌشاهدًا\n– لا нинг нафийси إِلاَّ билан бекор қилинмаслиги керак. Агар إِلاَّбилан бекор қилинса, لَا ҳарфи لَيْسَнинг амалини қила олмайди. Масалан, لَا تِلْمِيذٌإلاَّأَفْضَلُمِنْزُهيرٍ\n– لا дан кейин إِنْ келмаслиги керак. Агар орқасидан إِنْ келса, لَا ҳарфи لَيْسَнинг амалини қила олмайди. Масалан, لَا إنْ تِلْمِيذٌ مُتَقَاعِسٌ\n– لَا ҳарфи такрор келмаслиги керак. Агар такрор келса, لَا ҳарфи لَيْسَ нинг амалини қила олмайди. Масалан, لَا لَاتِلميذٌكَسُولٌ\n Қасос сураси, 88-оят.\n Ар-Роҳман сураси, 26, 27-оятлар.\n Оли Имрон сураси, 133-оят.\n Оли Имрон сураси, 131-оят.\n Нажм сураси, 13, 15-оятлар.\n Сод сураси, 54-оят.\n Раъд сураси, 35-оят.\n Баййина сураси, 6-оят.\nMore in this category: « Қуръон илмлари: МУТАШОБИҲ СИФАТЛАР БЎЙИЧА САЛАФ ВА ХАЛАФЛАРНИНГ ТУТГАН ЙЎЛЛАРИ\tТасаввуф ҳақида тасаввур: ВАҲДАТУЛ ВУЖУД »


ХТВ мактаблар раҳбарияти нега йиллар давомида пул йиғишга мажбур бўлганини тушунтирди\nОАВ вакиллари ва блогерлар мактабларда пул йиғими масалалари бўйича турли маълумотларни эълон қилмоқда, деб ёзади Халқ таълими вазирлиги матбуот хизмати.\nТаъкидланишича, мактаб таълими тизимига ажратиладиган маблағларнинг 90 фоизи ўқитувчи ва мактаб раҳбарлари маошига йўналтирилади. Қолган маблағни мактаб маъмурияти муассасаларни жорий таъмирлаш ва ободонлаштириш ҳамда муассасани янги ўқув йили ҳамда куз-қиш мавсумига тайёрлашга сарфлаши лозим. Бу маблағлар мактабларни тўлиқ ва сифатли таъмирлашга етмайди. Шу туфайли мактаб раҳбарияти йиллар давомида пул йиғишга мажбур бўлган.\nЖорий йилда мактабларнинг моддий-техник базасини яхшилаш учун пуллик хизмат (бўш жойларни ижарага бериш, пуллик тўгарак)ларни ташкил этиш имконияти яратилди. Қўшимча маблағ топган ҳолда ходимларни рағбатлантириш ва мактабнинг моддий-техник базасини яхшилашга имкон берилди.\nҚўшимча маблағ топишнинг яна бир йўли ҳомийларни жалб этишдир. Ҳомийлар турли корхона, собиқ битирувчилар, ўқувчиларнинг ота-оналаридан иборат бўлиши мумкин. Мактабларда мажбурий пул йиғиш тақиқланади. Ҳомийлик ихтиёрий тарзда ва қонуний ташкил этилиши лозим. Яъни, пул маблағлари мактаб ҳисобига тушиши ва ҳомийлар маблағларни сарфланиши бўйича маълумот олиши учун шароит яратилиши керак.\nБу йил мактабларда Кузатув кенгашлари ташкил этилди. Кенгашга ўқувчиларнинг ота-оналари, собиқ битирувчилар, ўқитувчи ва бошқалар сайланиши мумкин. Кузатув кенгашларига бюджетдан ҳамда қўшимча ишлаб топилган маблағларни самарали ва мақсадли сарфланишини назорат қилиш имконияти яратилган, дейилади маълумотда.


Амударё туманида давлатга пахта сотиш бўйича шартномавий режа ортиғи билан бажарилди - AmuNews.uz - энг сўнгги янгиликлар\nАмударё – миришкор деҳқонлар, бунёдкор боғбонлар юрти. Меҳнаткаш ва ҳалол, фидойи халқимиз сахий заминдан пешона тери эвазига ризқ ундириб, эл-юрт дастурхони тўкинлигига муносиб ҳисса қўшиб келмоқда. Уддабурон ва ишбилармон фермерларимиз эса ердан мўл ҳосил олиб, мамлакат иқтисодиётини янада юксалтирмоқда.\nБу йил ҳам бободеҳқонларимиз юксак натижаларга эришиб, давлатга пилла ва ғалла топшириш бўйича режаларини ошириб бажардилар. Пахтакорларимиз эса бир неча йиллик анъаналарини давом эттирган ҳолда бу йил ҳам Қорақалпоғистонда биринчилардан бўлиб, давлатга пахта сотиш бўйича шартномавий режаларни ортиғи билан бажардилар. 11 октябрь куни туманимизда давлат хирмонига 32 минг 250 тоннадан зиёд ҳосил топширилиб, меҳнат зафарига эришилди.\nЭрта баҳорда 366 та фермер хўжаликлари томонидан 15 минг 250 гектар майдонга “С 47-27”, “Султон” ва янги “Бухоро-102” навли чигит экилди. Ўз вақтида амалга оширилган агротехник тадбирлар натижасида ғўза ниҳоллари текис униб чиқди. Вегетация даврида барча агротехник тадбирлар сифатли ва ўз вақтида амалга оширилди. Жумладан, ғўза ниҳолларини яганалаш, қатор ораларига ишлов бериш, бегона ўтлардан тозалаш, суғориш ва озиқлантириш, дефолиация ва чеканка қилиш каби тадбирлар малакали мутахассисларнинг тавсиялари ва деҳқонларимизнинг кўп йиллик тажрибалари асосида сифатли амалга оширилди. Бу ишларга жами 73 млрд. сўмга яқин имтиёзли кредитлар ажратилиб, барча зарур ресуруслар муддатида етказиб берилди ҳамда ишчиларнинг иш ҳақлари ўз вақтида тўлаб борилди.\nҚулай об-ҳаво шароити, ишнинг тизимли асосда ташкил қилингани ва деҳқонларимизнинг машаққатли меҳнатлари эвазига далаларда мўл ҳосил тўпланишига эришилди.\nМамлакатимизда қўшилган қийматга эга рақобатбардош маҳсулотлар ишлаб чиқаришга асосланган пахта-тўқимачилик кластерлари ташкил этилаётгани соҳа ривожига катта ҳисса қўшмоқда. Жорий йилда туманимизда ҳам масъулияти чекланган жамият шаклидаги “Amudaryotex” хорижий корхонаси қошида пахта-тўқимачилик кластери ташкил қилиниб, жами 185 та фермер хўжаликлари унга бириктирилди. Мазкур фермер хўжаликларнинг 7146 гектар майдонига чигит экишдан тортиб, ҳосилини йиғиб-териб олишгача бўлган жараёнлардаги барча ташкилий ва молиявий масалалар корхона томонидан мувофиқлаштирилиб борилди. Бу эса соҳада ҳақиқий бозор муносабатларини ўрнатиб, юқори натижаларга эришишга сабаб бўлди. Мазкур кластер таркибидаги Намуна, Куюк кўпир ва Бобур номли овуллардаги фермер хўжаликлари шартномани биринчилар қатори бажаргани фикримизнинг ёрқин далилидир.\nТуманда 2019 йилги пахта йиғим-терими мавсуми учун пухта тайёргарлик кўрилди ва тизимли асосда иш олиб борилди. 360 та терим отрядлари ташкил қилиниб, мавсум давомида 7 минг 630 нафар фермер хўжаликлари ишчилари, 13 минг 871 нафар уюшмаган аҳоли вакиллари кўнгилли равишда йиғим-терим ишларида иштирок этди.\nТеримчилар учун барча шароитлар яратилиб, дала бошида иссиқ овқатлар ташкил қилинди. Уларнинг маданий ҳордиқ чиқариши учун концерт дастурлари уюштирилди. Терим пулларининг ўз вақтида, дала бошида бериб борилгани ва теримчилар учун арзон нархдаги кўчма дўконлар хизмат кўрсатгани терим суръатини оширишда муҳим омил бўлди.\nҚолаверса, турли мусобақалар ташкил қилиниб, илғор теримчилар мунтазам равишда рағбатлантирилиб борилгани уларнинг моддий манфаатдорлигини оширди. Қорақалпоғистон Pеспубликаси Жўқорғи Кенгеси томонидан “Энг илғор теримчи оила” танловининг ўтказилгани ҳам теримчилар ғайратига ғайрат қўшди.\nБугунги юксак хирмонни бунёд қилишда Тошёп, Намуна, Куюк кўпир, Бобур, Тўлқин, Ўрта қалъа, Қиличбой, Қипчоқ овул ҳамда маҳаллаларидаги фермер хўжаликлари муносиб ҳисса қўшдилар.\nТўлқин овулидаги “Амат Тўраев”, Қиличбой овулидаги “Фарҳодов Асадбек” ҳамда “Аширов Қаҳрамон”, Дўрман овулидаги “Бобурбек Ўрозбоев”, Тошёп овулидаги “Бекман Аллаберганов” номли фермер хўжаликлари давлатга пахта сотиш бўйича контрактация шартномаларини туманимизда биринчилар қатори бажардилар. Шунингдек, Ўрта қалъа овулидаги “Ўрозбой Эрманов” ва “Эрлапас”, Қиличбой овулидаги “Pажабов Омонбой” каби фермер хўжаликлари ҳосилдорликни гектаридан 35-40 центнерга етказиб, “оқ олтин” хирмонимизнинг янада баланд бўлишига ўзларининг ҳиссаларини қўшдилар.\nТерилган пахта кунига икки маҳал ўлчаб олиниб, пешма-пеш қабул масканларига элтиб турилди. “Амударё пахта тозалаш” акциядорлик жамиятига қарашли барча тайёрлов масканларида мавсум бошидан пахта қабул қилишга пухта ҳозирлик кўрилди ва ҳосилни қабул қилишга шай қилиб қўйилди. Жамиятга қарашли пахта тайёрлов масканларида ҳосил кечиктирилмасдан қабул қилиб олинди.\nДеҳқон ва фермерлар, пудратчи ва ҳашарчилар, соҳа мутахассислари ҳамда олимлар, бир сўз билан айтганда, бутун халқимизнинг ҳамжиҳатликдаги меҳнатлари натижасида бу йил ҳам амударёликлар ўз ваъдасининг устидан чиқиб, улкан хирмон бунёд этдилар. Бугунги меҳнат зафари барчамизга муборак бўлсин! Барчангизга соғлик-саломатлик, хонадонингизга қут-барака, мамлакатимиз равнақи ва халқимиз фаровонлиги йўлидаги эзгу ишларингизга муваффақиятлар тилаб қоламиз. Фидокорона меҳнат завқини тотиш, роҳатини кўриш ҳаммага насиб этсин!


Кўникмаларга асосланган ушбу инлиз тили курси ўсмирлар ва катталар учун мўлжалланган. Курсларда грамматика, сўз бойлиги ва кўникмаларни яхшилашга катта урғу берилади. Дарсларда интерактив услублар билан бирга видео дарслардан ҳам фойдаланилади, бу эса дарсларнинг қизиқ ўтишини таъминлайди.\nДарслар босқичдан босқичга ўтганда қийинлашиб боради, бу эса уларнинг билим олишларига яхши шароит яратади. Курсларни малакали маҳаллий ва хорижий ўқитувчилар ўтадилар.


Қозоғистонда экстремизмнинг интернет орқали тарғиб қилинишига қарши кураш олиб борилмоқда\n09:34 / 02.11.2015\nҚозоғистонда экстремизмнинг интернет орқали тарғиб қилинишига қарши кураш олиб борилмоқда. Бу ҳақда Bnews.kz сайти хабар бермоқда.\nАйтилишича, жорий йилнинг июль-сентябрь ойларида эктремизм ва террорчиликка қарши йўналтирилган тадбирларда 800 минг киши иштирок этган. Диншунослар конгресси илмий ходими Гулзот Билолованинг таъкидлашича, тадбирлар давомида тарғиботнинг катта қисми интернет орқали олиб борилиши маълум бўлган. Айниқса Facebook, Twitter, “Одноклассники”, “ВКонтакте” сингари ижтимоий тармоқлар амалда бошқариб бўлмайдиган ахборот манбаига айланиб улгурган.\nБундан ташқари, ёшлар диний билимларини тўлдириш мақсадида интернетдан фойдаланар экан, у ердаги турли сайтлар ичидан ҳар доим ҳам энг сифатлиларини ажратиб ололмайди ва баъзан ўзи билмаган ҳолда экстремистик ресурсларга мурожаат қилиши мумкин.\nАйнан шу туфайли Қозоғистонда интернет орқали олиб борилаётган пропагандага қарши чора-тадбирлар кўрилмоқда.


Марказий ва Шарқий Европа давлат раҳбарлари саммити қолдирилди\n26 январ 2021, Тошкент вақти: 18:17\nПолшада чиқадиган "Wyborcza" газетаси.\nУкраина 11-12 май кунлари Ялта шаҳрида ўтказилиши режаланган Марказий ва Шарқий Европа давлат раҳбарлари саммити қолдирилганини эълон қилди.\nБунга Киев расмийларининг собиқ Бош вазир Юлия Тимошенкога нисбатан муносабатига норозилик тариқасида Германия, Австрия, Италия, Хорватия, Эстония, Словения, Болгария ва Чех Республикаси президентлари саммитда иштирок этмаслигини билдиргани сабаб бўлди.\nХизмат салоҳиятларини суиистеъмол қилганликда айбдор деб топилган Юлия Тимошенко Харковдаги қамоқхонада етти йиллик жазо муддатини ўтамоқда.\nТимошенко қамоқхона нозирлари ёмон муносабатда бўлганига норозилик тариқасида 20 апрел куни очлик эълон қилган.


«Ҳеч кимга иймондан кейин офиятчалик яхши нарса берилмаган» – Нуриддин Холиқназаров саломатликка эътиборли бўлишнинг шаръий зарурати ҳақида\nТошкент шаҳри бош имом-хатиби Нуриддин Холиқназаров аҳолига мурожаат қилиб, карантин чоралари юмшатилган даврда бепарволикка берилмасликка чақирди.\n«Ислом динида ҳар бир инсон ўзи ва бошқаларнинг ҳаётини муҳофаза қилишга масъулдир. Аллоҳ Қуръонда «Ўзингизни ҳалокатга ташламанг» деб хитоб қилган (“Бақара” сураси, 195-оят). Яъни мусулмон киши зарарли нарсалар томон қадам босмайди, руҳини ва жисмини сақлайди.\nПайғамбаримиз «Касал одам соғлом одамнинг олдига бормасин», деганлар. Пандемия даврида ўзи, оила-аъзолари, яқинлари ва жамиятни хавф остига қўймаслик учун ҳар бир киши масъулдир ва бу айни шариат талабидир. Фиқҳий қоидада «Оммавий зарарни даф қилиш учун хос зарарга сабр қилинади», деб таъкидланган.\nБугунги вазиятда ҳеч кимнинг хотиржамликка берилишга ҳаққи йўқ. Агар бу хатарга бепарво бўлсак, минглаб одамларнинг соғлигини хавф остига қўямиз, вазият яна ҳам оғирлашади», деди имом-хатиб АОКАдаги брифингда.\nИмом Исломда инсонларнинг ўз соғлигига эътиборли бўлишга чақирилгани хусусида диний манбалардан мисоллар келтирди.\n«Ислом динида инсон учун дунёдаги энг катта неъматлардан бири сиҳат-саломатлик, деб белгиланган. Динимиз бешта асосни ҳимоя қилишни бош мақсад қилади, булар – жон, дин, насл, мол ва ақлдир. Муҳаммад (с.а.в) «Икки неъмат борки, кўпчилик унинг қадрига етмайди. Булар сиҳат-саломатлик ва хотиржамликдир», дедилар. Яна бир ҳадисда «Аллоҳдан яқийнни (мустаҳкам иймон) ва мустаҳкам соғликни сўранглар. Ҳеч бир кимсага яқийндан кейин офиятчалик яхши нарса берилмаган», дейилади.\nДемак, инсонга Аллоҳ томонидан берилган неъматлар ичида энг биринчи ўринда мустаҳкам иймон турса, кейинги ўринда соғлик турар экан. Уни асраб-авайлаш инсоннинг олий бурчи ҳисобланади. Аллоҳ бандаларини қийинчиликка ташлаб қўймайди, балки тезда енгиллик беради. Қуръонда «Албатта, Аллоҳ тезда тангликдан кейин енгилликни пайдо қилур», деб марҳамат қилинади (“Талоқ” сураси, 7-оят).\nҲозирги мураккаб синовли ва оғир курашда кўп нарса ўзимизга боғлиқ. Сабр қилсак, қаноат қилсак ва кўрсатмаларга амал қилсак, бу ютуғимиз бўлади, халқимизнинг фаровонлиги бўлади. Инсон бир ўзи учун эмас, оиласи учун, бола-чақаси учун, қўни-қўшниси учун, бутун жамият учун ўзининг сабри ила катта манфаат келтиради. Бесабр бўлиб, амалда бўлиб турган карантин қоидаларига амал қилмасак, бутун жамиятга ва оиламизга катта зарар бўлади.\nАждодларимиз бундай синовларни халқимизга хос вазминлик билан, бир-бирларига кўмак бериб, эртанги кунга катта ишонч ва умид боғлаб, дуо ва илтижо билан енгиб ўтишган. Шундай экан, шу кунларда янада ҳамжиҳат бўлсак, бу касаллик Ҳақ Таолонинг изни билан чекинади», деди имом-хатиб.


Шарманда бўлган инглизлар бугун Дания синовидан ўтади (превью)\n8 сентябрь, 2020, 17:39\nТеглар:Дания | Англия | Миллатлар лигаси\nИкки катта жамоалар бугун ўзаро тўқнаш келишади.\nБугун Миллатлар Лигаси 2-тури якунланади. Сўнгги кун дастурига нақд 4 та кучли қарама-қаршилик киритилган. Ушбу блог орқали Дания - Англия беллашувига эътибор қаратамиз.\nУшбу учрашувга кўпчилик мутахассислар томонидан куннинг учинчи рақамли баҳси сифатида қаралмоқда. Аммо иккинчи таркиб билан Брюсселга ташриф буюрадиган Исландиянинг имкониятлари бельгияликлар билан у қадар тенг эмас. Ҳар ҳолда, биз бугун оптимал таркибдалигини кўриб турганимиз - Данияни меҳмонда 2:0 ҳисобида енгган жамоа “тоғликлар”ни қийинчиликсиз енга олиши мумкин. Яна бир жиҳатдан бугунги “қизил иблислар”нинг доминантлиги ўйиннинг қизиқарли кечишига таъсир кўрсатиши мумкин. Яъни, биз бир дарвозага кечадиган ўйин гувоҳи бўлишимиз эҳтимоли юқори.\nДания эса Бельгияга қарши беллашувда тезкор гол ўтказиб юбориши оқибатида олдинга ташланишга мажбур бўлди ва учрашув якунида яна бир гол ўтказиб юборди.\nАнглия эса 90 дақиқа етарли вазият яратмасдан устунлик қилди. Исландия ҳимояда, тўп инглизларда - вазият йўқ. Ҳакам томонидан қўшиб берилган дақиқалар бошланган бир пайтда “уч шерлар” пенальти тепиш имкониятини қўлга киритди. Улар гол урди. Тўп майдон марказидан ўйинга киритилиб, биринчи ҳужум амалга оширилиши билан исландлар пенальти ишлаб олди. Аммо 11 метрлик жарима зарбаси ноаниқ амалга оширилди. “Туманли альбион” вакиллари олтинга тенг очколарни қўлга киритди.\nДания таркибига эътибор қаратсак, фақатгина битта футболчи маҳаллий чемпионатдан эканини кўрамиз. У ҳам “Копенгаген” етакчиси - Фалк. Европа Лигасидаги ажойиб ўйинларидан сўнг уни кучли бешлик чемпионатлари етакчилари ўз сафларида кўришни хоҳлаб қолишган. Демакки, таркиб жаҳон даражасида.\nУларда доим сифатли ўйинчилар бўлган. Скандинавия гегемонларини мунтазам нуфузли мусобақаларда кўриб келамиз.\nАнглияга қарши шу пайтгача 19 бор саф тортган ва уларнинг атиги 3 тасида зафар қучган. Сўнгги ғалаба 2005 йилга тўғри келяпти. Ўшанда Копенгагенда мезбонлар инглизларни 4:1 ҳисобида мағлуб этганди.\nТахминий таркиб: Шмейхель, Андерсен, Кристенсен, Кьер, Вестегор, Дилейни, Васс, Эриксен, Брейтуэйт, Фалк, Поулсен.\nУшбу жамоа билан сўнгги кунларда содир бўлаётган воқеаларга бош мураббий Гарет Саутгейт ҳам тушунмаётган бўлса керак. Фоден ва Гринвуднинг қилмишлари нафақат футболчиларнинг, балки терма жамоанинг обрўйига путур етказди. Ҳар иккала футболчи терма жамоа йиғинидан четлатилди ва жаримага тортилди. Бугунги хабарларга кўра эса, Триппьер ва Ингс машғулотларда боши билан тўқнашиб кетган. Уларнинг катта эҳтимол билан ушбу учрашувни ўтказиб юбориши айтилмоқда.\nБу бир тарафдан нейтрал футбол ихлосмандлари учун тенг курашлар остидаги учрашув таъминланишига хизмат қилади.\nТахминий таркиб: Пикфорд, Арнольд, Гомез, Дайер, Уорд-Проуз, Райс, Маунт, Грилиш, Санчо, Стерлинг, Кейн.\nКаспер Хюлманн: “Мақсадимиз - прессингда фаол ўйин намойиш этиш. Биз рақибга босим ўтказишда тўғри вақт танлашимиз ҳам муҳим. Англия тўп назоратини қўлида ушлаб туришни яхши кўрувчи ва кўпроқ гол уришни ёқтирувчи жамоа. Ўзимизга яраша имкониятларга эга бўлишимизга ишонаман. Биз ўзимизга керакли натижани қўлга киритишимиз керак. Қизиқ ўйин бўлади”.\nГарет Саутгейт: “Бизда етарлича креатив футболчилар мавжуд. Аммо ҳужум учлигида бироз ўйин амалиёти бўйича муаммолар кузатилмоқда. Таркибнинг аксарияти эса 2 ҳафталик таътилдан сўнг яна машғулотларга қайтишга мажбур бўлди. Дания жуда тартибли ва кучли ҳимояга эга. Ҳужумчиларимиз учун анча қийин ўйин бўлиши аниқ”.\nСаутгейт кадрлар муаммосига учрамоқда. Бу Англия таркибини кучсизлантиради. Дания учрашувни ўз майдонида ўтказади. Таркиб оптимал ҳолатда. 15 йиллик ғалабасиз серияга барҳам бериш пайти келгандек. Аммо Стерлинг айни пайтда ўзининг энг яхши ўйинларини намойиш этиб келмоқда. Инглизлар бош мураббийи захирадан ўйинни кучайтира оладиган футболчиларни майдонга тушира олмаслиги мумкин. Демак, дастлабки 60 дақиқада асосий масала ҳал бўлади. Бу вақтга қадар гол уриб олмаган тақдирда, чарчаган Англияни данияликлар тор-мор келтириши мумкин.\nХюлманн шогирдларига 3 очко зарурлиги ҳам баҳсга қўшимча интрига тақдим этади.\nВидео Англия Дания майдонида ҳеч нарса қила олмади (видео)\nАнглия Дания майдонида аранг 1 очко ишлади\nLIVE Дания - Англия: Матнли трансляция\nФутбол | 18 сентябрь, 2020, 23:09\nЛегионеримиз жамоасини тарк этмоқчи


Ўзбекистоннинг айрим ҳудудларида 19 январь куни қор ёғиши мумкин - Daryo\n10:58, 18.01.2022 34834\nТошкент шаҳрида ҳаво ўзгариб туради, вақти-вақти билан ёмғир ёғади. Шамол ғарбдан 7-12 метр/секунд тезликда эсади. Ҳарорат кечаси ва кундузи 5-7 даража илиқ бўлади.\nҚорақалпоғистон Республикаси, Хоразм вилоятида ҳаво ўзгариб туради, кечаси ва эрталаб баъзи жойларда бироз қор ёғади. Туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 3-8 даража совуқ, кундузи 3 даража совуқ 2 даража илиқ атрофида бўлади.\nБухоро ва Навоий вилоятларида ҳаво ўзгариб туради, ёмғир ёғади, баъзи жойларда қорга айланиши мумкин. Туман тушиши мумкин. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси ва кундузи 1-6 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёмғир ёғади, баъзи жойларда қорга айланиши мумкин. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси ва кундузи 3-8 даража илиқ бўлади.\nҚашқадарё, Сурхондарё вилоятида ҳаво ўзгариб туради, ёмғир ёғади. Туман тушиши мумкин. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси ва кундузи 5-10 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёмғир ёғади. Туман тушиши мумкин. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 2-7 даража илиқ, кундузи 5-10 даража илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёғингарчилик (ёмғир, қор) бўлади, баъзи жойларда кучли бўлиши мумкин. Баъзи жойларга туман тушади. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси ва кундузи 0-5 даража совуқ бўлади.\nЎзбекистон тоғли ҳудудларида 19 январгача қор кўчиш хавфи эълон қилинди\n10:36, 24.04.2022 95190\n07:30, 09.05.2022 75482\n23:40 Бугун 7078\n23:08 Бугун 10466\n23:05 Бугун 15717\n22:44 Бугун 11524


Қирқ йиллик қадрдонлар, қайдасиз? — Кыргыз Республикасынын Маданият, маалымат жана туризм министрлигинин алдындагы Маалымат жана массалык коммуникациялар департаменти\nҚирқ йиллик қадрдонлар, қайдасиз?\nҲарбий хизмат ўташни ҳар бир йигит кишининг муқаддас бурчи, деб биламан. Ватанни ёвдан ҳимоя этиш, унинг сарҳадларини қўриқлаш эр азамат йигитлардан жасурлик, мардлик, шижоатли бўлишни талаб қилади. Ҳарбий хизмат йигитларни тоблайди, чиниқтиради.\nБизнинг ёшлик йилларимиз собиқ шўролар даврига тўғри келган. Йигитлик бурчимни 1975-1977 йиллари ўтаганман. Ҳеч ёдимдан чиқмайди, 1975 йилнинг баҳорида Жалолобод вокзалидан 6 та вагонда тенгқур йигитлар билан ҳарбийга отланганман. Бир ҳафта деганда биз чиққан поезд Чеченистоннинг Шали деган жойига бориб етган.\n300 кишилик танкчилар полкида Ўш, Жалолобод, Боткендан йигитлар кўп эдик. Бу ерда 6 ой ҳарбий тайёргарликни ўтадик. Битта экипажда 3 киши эдик. Мен ўқловчи бўлсам, дўстларим танк ҳайдовчиси ҳамда механик эдилар. Ҳарбий тайёргарлик жуда оғир кечарди. Об-ҳавоси оғир, ботқоқ ерлар бўлгани учун баданимизга яра тошиб, анчагача қийналганмиз. Дўстларим билан аҳил ва иноқ эдик. Улар орасида жалолободлик, бозорқўрғонлик, новкентлик, ўзганлик, қорасувлик турли миллат вакиллари бор эди.\nЎқув машғулотлари тугагач, СССРнинг турли бурчакларига хизматни ўташ учун тарқалиб кетдик. Айримлари Мўғулистонда хизмат ўтадилар.\nСафдош дўстлар қаерда бўлмайлик, хат орқали дийдорлашиб турганмиз. Икки йиллик хизмат тугагач, ҳаммамиз туғилиб ўсган юртларимизга қайтдик ва бир-биримиз билан борди-келди қила бошладик. Яратганга шукрки, ўзбек, қирғиз, қозоқ, турк ва бошқа миллатга мансуб дўстлар билан алоқаларимиз узилмади. Тўйларимиз қуролдош дўстларимизсиз ўтмайди. Ҳар ойда бир маротаба жўра оши уюштирганмиз. Айтилган вақтда гоҳ Новкентда, гоҳида Қораолмада, гоҳида Қорадарёда дийдорлашамиз. Армияда бўлган қизиқарли саргузаштлардан сўзлаймиз.\nБуни ёзишдан мурод Чеченистоннинг Шали шаҳри яқинидаги ҳарбий гарнизонда 1975 йили ҳарбий тайёргарлик ўтаган бошқа дўстларимни топишдир. Мақола ёрдам бериб, қуролдош дўстларимиз сафи кенгайса, ҳарбий хизматни ўтаганимизнинг 40 йиллик тўйини биргаликда ўтказишни ният қилиб турибмиз.\nБарча газетхонларни 11 ноябрь, яъни анъанавий Танкчилар кунида бўлиб ўтадиган 40 йиллик учрашувимизга таклиф этамиз.\nСузоқ туманидаги “Дўстлик” Қирғиз-Россия қўшма корхонаси ишчиси.\nИқтисодий ривожланиш йўли\nА. ЖОЛЧУЕВ: “Янги йилдан умидимиз катта”


Qalampir.uz - Видео: Муниса Ризаева ҳаётининг сўнгги кунларини яшаётган қизалоқни йўқлаб, шифохонага борди\n11:09, 13.03.2018 Шоу-бизнес\nУ қизалоқ билан учрашуви қайд этилган видеони ижтимоий тармоқлардаги шахсий саҳифасига жойлар экан, видеога қуйидагича изоҳ қолдиради.\nЧет элнинг таниқли юлдузлари оғир хасталикка чалинган, шифохонада даволанаётган мухлисларининг ёнига кириб бориб, уларнинг орзуси ушалишига, кўзлари қувончдан порлашига сабабчи бўлганлари ҳақидаги видеолавҳаларни интернет орқали сиз ҳам кўрган бўлсангиз керак. Энди бундай лавҳалар Ўзбекистондаги телевидениелардан ҳам ўрин олади.\n“MY5” телеканали ижодкорлари томонидан тайёрланаётган “Орзу” кўрсатуви хасталик билан олишаётган, орзуси эса севимли санъаткорини кўриш бўлган беморларга ана шундай имкониятни беради.\n“Атрофга қарасангиз ҳамма иш билан банд, “24 соат вақт камлик қиляпт”, деган гапни эшитасиз. Гоҳида бундай одамларга қараб, сўзларини тинглаб, ўзингизни гўё бекорчидек ҳис қилишингиз ҳам ҳеч гап эмас. Ана шундай “ишбилармон”лар деб қанчадан-қанча қоракўзлар биргина, оддий эътиборга зор.\nБежиз вақт ҳақида сўз очмадим. Куни кеча ҳаётимда бўлган воқеа мени жудаям таъсирлантирди. “MY5” телеканалининг “Орзу” кўрсатуви Гематология ва қон қуйиш илмий-тадқиқот марказида даволанаётган жажжи қизчанинг ОРЗУсини амалга ошириш мақсадида мени кўрсатув меҳмони сифатида иштирок этишга чақиришди. Билсам, жиддий хасталикка чалинган ва умрининг сўнгги онларини яшаётган бу қизчанинг орзуси хонанда Муниса Ризаевани кўриш экан.\nУларнинг кўзларига боқиб, инсон қадри, меҳр-муҳаббат, эътибор, вақт ва ҳар бир олаётган нафасимиз қадри нималигини тушунасиз. У ерда шундай оддий орзулар билан нафас олаётган қанчадан қанча дардга чалинган болажонлар бор. Бироқ аксарият ҳамкасбларим юқорида айтганимдек, “ишбилармон”, вақти йўқ! Аслида эса сизнинг эмас, шу дардман “эртага тонгни қарши олиш насиб этармикан?” деган жавоби йўқ савол ва катта умид, озгина илинж билан яшаётган болажонларнинг вақти йўқ.\nШундай орзуси армонга айланиб, бу дунёдан кўз юмган болажонлар ҳақида эшитиб, анча вақт ўзимга келолмадим, ҳали ҳануз шу ҳақда ўйлаяпман... Шу арзимас орзуни амалга оширолмасак, нега “халқ учун хизмат қиламан!” деб юрибмиз?! Унутманг, азиз ҳамкасбларим вайрон кўнгилни обод қилиш Каъбани тиклаш билан баробардир. Кўнгилни вайрон қилиш эса Каъбани вайрон қилиш билан тенг!”, деб ёзади Муниса Ризаева.\nХонанданинг айтганларида жон бор! Агар бошқалар ҳам у каби фикрлаганда эди... “MY5” телеканали эса бундай хайрли ишга бош-қош бўлиб, жажжи кичкинтойларнинг орзуларини рўёбга чиқаришга катта ҳисса қўшаётгани таҳсинга сазовор.\nТеглар:Муниса Ризаева Гематология ва қон қуйиш илмий-тадқиқот маркази\n16:10, 20.10.2018 27 949\n21:45, 06.09.2018 9 723\n09:43, 07.03.2018 34 089\nМуниса Ризаева “миллиончилар” сафига қўшилди\n14:00, 21.08.2017 12 384\nОзодбек Назарбеков қўшиқчиларнинг “осмонга чиқиб кетишида” журналистларни айблади\n12:27, 03.06.2017 13 855


Бармоқлар нималарни сўзлайди\nДиққат билан қўлингизга қаранг. Нимани кўряпсиз? Рефлексологлар бутун бошли биофаол нуқталарни кўришади. Тадқиқотларга кўра, улар организм ва кайфиятни назорат қилиш имконини беради.\nКатта бармоқ сизнинг барча қарорларингиз учун жавобгар. У хавотир ва бош оғриғи учун масъул. Шунинг учун кайфиятингиз яхши бўлмаса, асабийлашсангиз ва бунинг натижасида бош оғриғини орттирсангиз, бош бармоқни сиқинг, лекин жуда кучли босим билан эмас. Тахминан 5 дақиқага. Рефлексологларнинг сўзларига кўра, бу бош оғриғидан халос бўлишга ёрдам беради.\nБу бармоқ мушакдаги оғриқлар, шунингдек, хафагарчилик, қўрқув ва хижиллик туйғусини назорат қилади. Миннесота университети тадқиқот маълумотларига кўра, мушакдаги оғриқлардан азият чеккан беморлар рефлексотерапия сеансларидан кейин аҳволлари яхшиланганини таъкидлашган. Кўрсаткич бармоқни бошқа қўлингиз кафти билан 5 дақиқага сиқиб туринг.\nАгар ўзингизни одатдагидан кўпроқ чарчагандек ҳис қилсангиз ёки арзимаган нарсаларга жаҳлингиз чиқаверса, ўрта бармоғингизни сиқинг. Тадқиқотлар бундай машқлар қон босимини пасайтириб, инсоннинг ўзини хотиржам ҳис қилишига олиб келишини кўрсатди.\nСалбий ҳис-туйғулар ва қайғудан номсиз бармоқ ёрдамида халос бўлиш мумкин. Уни 5 дақиқага ўртача босимда сиқинг. Хотиржамликни сақлаш ва нафас олишни назорат қилишни унутманг.\nКичик бармоқ инсоннинг ўзига бўлган ишончи, стресс ва асабийлик учун масъул. Агар сиз ич-этингизни еб, шахсий фазилатларингизга ишончсизлик билан қарасангиз, 5 дақиқалик жимжилоқ машқини бажаришингиз зарур. Бунга параллел равишда ортиқча ўй-хаёлларни миянгиздан чиқариб ташланг ва яхшиликлар ҳақида ўйлашга ҳаракат қилинг.\nКафтингиз ўртасини бошқа қўл бармоқлари билан босинг, айланма ҳаракатлар билан уқаланг ва 3 марта чуқур-чуқур нафас олинг. Рефлексологияга кўра, кафт – ҳис-туйғулар маркази. Тадқиқот маълумотларига биноан, кафтни мунтазам уқалаш кўнгил айниши, тушкунлик, диарея ва қабзият билан курашишда ёрдам беради.\nКафтларни туташтириш кўпроқ медитацияда қўлланилади. У диққатни жамлаш, ўй-хаёллар ва ҳис-туйғуларни тартибга келтиришга ёрдам беради. Кафтларни туташтириб, уларга қарама-қарши босим ўтказиш орқали қон айланишини яхшилашга эришиш мумкин.\nГулноза Турғунбоева тайёрлади.


Каримов Россияни Суриядаги ҳаракатлари учун танқид қилди\nЎзбекистон президенти Ислом Каримов Россияни Суриядаги бўмбабўрон ва янги қуроллардан фойдаланаётгани учун танқид қилди.\nБу ҳақда Регнум ахборот агентлиги Ўзбекистонда аккредитациядан ўтган элчихоналардан бирининг раҳбари сўзларига таянган ҳолда хабар тарқатди.\n“Айрим давлатлар тўғри иш қилаяпмиз, деб ўйлайдилар. Аммо бирор жойга киришдан олдин у ердан қандай чиқишни ҳам ўйлаб кўриш керак”, деди Каримов Туркманистон президенти Қурбонғули Бердимуҳаммедов ташрифи доирасида ўтказилган расмий маросимда.\nАйни пайтда, Регнум хабарига кўра, Каримов анъанавий шарқона дипломатия усулидан фойдаланган ҳолда, “чиқиш ҳақида бош қотирмай кириб олган” мамлакатнинг отини атамаган, бироқ нутқ мазмунидан маросим иштирокчилари гап Россия ҳақида кетаётганини англаганлар.\nЎз нутқида Каримов: “Замонавий қуролдан фойдаланаётганинг ҳақида мақтаниб бўлмайди, бу хавфли”, дея қўшимча қилган.\nЎзбекистон президенти 15-16 октябрь кунлари Қозоғистон пойтахти Остона шаҳрида бўлиб ўтадиган Мустақил давлатлар ҳамдўстлигига аъзо мамлакатлар раҳбарларининг кенгаши мажлисида қатнашиши кутилмоқда.\nЎзбекистон Миллий ахборот агентлиги хабарига кўра, давлат раҳбарлари учрашуви кун тартибида МДҲ доирасида ҳамкорликни ривожлантириш ҳамда долзарб халқаро ва минтақавий муаммолар бўйича фикр алмашиш каби масалалар бор.


Қайси спорт турининг организмга энг фойдали экани ҳақида кўпчиликнинг ўз фикри бор. Кимдир сузиш энг фойдали спорт, унда тананинг барча аъзоси ҳаракатланади, деса, кимдир велоспортни ёқлайди. Барчанинг фикрида жон бор албатта: ҳар бир спорт тури инсон учун фойда келтириши аниқ. Бироқ қайсидир спорт билан шуғулланиш учун муайян шарт-шароит, воситалар, тайёргарлик, билим ва тажриба талаб қилинади. Пиёда эриш эса ҳеч қандай ортиқча тайёргарлик талаб қилмайдиган, организмнинг барча аъзоларига комплекс таъсир кўрсатадиган биомеханик ва нейрофизиологик жараёнларни ўзида мужассамлаштирган спорт тури саналади. Бу пайтда оёқдаги фаоллик натижасида тананинг жами тонусини таъминлайдиган турли мушак гуруҳлари ишлайди.\nПиёда юриш вақтида организм оёқларни бир вақтнинг ўзида уч томонлама: вертикал, бўйлама ва кўндалангига ҳаракатлантиради. Юриш суръати қанчалик тез бўлса, боғловчи-мушак аппарати шунча фаол ишлаб, қувват сарфи ортади. Американинг Journal of Applied Physiology журналида келтирилишича, ўртача суръатдан пиёда юриш аввал ҳисоб-китоб қилинганга қараганда 10 фоиз, жадал юришда эса (скандинавча юриш) 20 фоиз кўпроқ калория сарфланар экан.\nПиёда юриш вақтида оёқларнинг ишлаши қон айланишини фаоллаштиради: қон жадаллик билан организмнинг ички аъзоларини кислород билан тўйинтириб, моддалар алмашинуви жараёнини тезлаштиради.\nПиёда юришнинг ижобий таъсирлари\nМунтазам равишда тоза ҳавода пиёда сайр қилиш саломатликни мустаҳкамлайди ва кайфиятни кўтаради. Нафас олиш, мушак, қон-томир тизимларининг яхши ишлашини таъминлайди.\nМушаклар фаоллиги веналар бўйлаб қон айланишини яхшилайди. Оқибатда веналарнинг варикоз кенгайиши профилактикаси амалга ошади, организмдан тиқинлар (шлаклар) чиқариб юборилади.\nФаол энергетик жараёнлар ортиқча ёғлардан халос этади: 15 дақиқа ўртача суръатда юриш (1,5 км) 100 ккал энергияни сарфлайди.\nЭркаклар учун пиёда юришнинг фойдаси кичик тос соҳасидаги ҳаракатсизлик натижасида вужудга келган муаммоларни бартараф этишда катта ёрдам бериши билан боғланади.\nПиёда юриш жисмоний касалликлар, гиподинамия, таянч-ҳаракат тизими хасталикларининг олдини олишда муҳим аҳамиятга эга. Доимий пиёда юриш иммунитетни мустаҳкамлайди, чидамлиликни оширади, психологик саломатликка ижобий таъсир кўрсатади, уйқуни яхшилайди.\nШифокорларнинг тасдиқлашларича, бир соат интенсив пиёда юриш ярим соат югуришдан кўра фойдалироқ.\nСалбий таъсирлари борми?\nПиёда юриш саломатликни мустаҳкамлаш усули сифатида ҳар қандай ёш ва жинс вакилларига мос келади. Ҳар ким ўзини қандай ҳис этаётганига қараб юриш суръати (темп), давомийлиги, вақти ва сайр йўналишларини ўзи белгилайди. Бироқ шундай ҳолатлар ҳам борки, қарши кўрсатмаларга риоя қилиш лозим.\nюрак, қон-томир бузилишлари, аритмия (юракнинг нотекис уриши), ўтказиб юборилган инсульт, инфаркт;\nбуйракнинг сурункали хасталиги, қандли диабет;\nкўз тўр пардаси қатламлари хавфи, глаукома (кўз ичи босимининг зўрайиши);\nшамоллаш ва бошқа ўткир касалликлар.\nҚандай ва қанча юриш лозим?\nСоғлиқ учун пиёда юриш уч тамойилга асосланади:\n“Зарар етказмайдиган”. Жадаллик ва давомийлик организм ҳолатига мос келиши лозим.\nБосқичма-босқичлик. Суръат, вақт ва давомийлик организм учун кескин зўриқишларсиз оширилиб борилади.\nДавомийлик. Пиёда сайрлар учун энг мақбул частота – кунора. Тавсия этиладиган вариант – ҳафтасига 3-4 марта 30 дақиқадан кам бўлмаган муддатда.\nҚачон пиёда юриш керак?\nҲар доим. Жумладан, ишга бориш ва ишдан қайтишда. Агарда ишхонангиз узоқда бўлса, ўзингизни бир неча бекат пиёда юришга ўргатишингиз керак. Эрталабки пиёда юриш иш куни олдидан тетиклантирса, кечкиси – уйқуни мустаҳкамлайди.\nЁзги вақтларда эрталаб ва кечки соатларда юрган маъқул; қишда совуқ тезроқ юришга ундайди. Бу эса организм учун ижобий юклама ҳисобланади (албатта, ўта совуқда юриш истисно этилади).\nҚандай ва қанча вақт юриш лозим?\nЖисмоний ҳолатга боғлиқ. Шуғулланмаган организм учун 4 км/соат паст интенсивлик, қулай тезликда пиёда юриш мақсадга мувофиқ. Бунда юрак уриши дақиқасига 80 тадан ошмаслиги зарур. Биринчи босқичда 20 дақиқадан бошланиб, орадан бир неча ҳафта/ой ўтганидан сўнг 30-40 дақиқага чиқариш мумкин.\nСаломатликни тиклайдиган даражага эришиш учун пиёда юриш давомийлигини 35 дақиқадан бошлаш талаб қилинади (7 км/соат тезлик, юрак уруши – 65-80 зарба/дақиқа). Шуниси тезкор, машқ қилинган ва саломатликни тикловчи самара берадиган пиёда юриш ҳисобланади.\nТез пиёда юришнинг фойдалари:\nюрак ва томир касалликлари хавфи пасаяди;\nтана вазни камаяди;\nартериал қон босими меъёрлашади;\nжисмоний чидамлилик даражаси яхшиланади;\nорганизмнинг аэроб (эркин кислород бўлган муҳитда яшаш) имкониятлари кўтарилади.\nТурган жойда юриш\nЮришнинг мазкур турида сонлар одатдаги юриш каби кўтариб-туширилади, бироқ горизонтал юриш амалга ошмайди. Турган жойда юриш организмнинг асосий тизимлари учун яхшигина юклама беради. Ундан ҳам умумий мустаҳкамлаш, ҳам чидамлиликни ошириш мақсадида фойдаланиш мумкин. Самараси ҳам одатий пиёда юришникидан қолишмайди.\n“Юриш” 5-10 дақиқадан бошланиб, 60-90 дақиқага қадар оширилади. 30 дақиқалик “сайр” учун юирш тезлиги дақиқасига 50-60 қадамни ташкил этади (қадам – ўнг оёқ ҳаракати ўртасидаги интервал).\nЗиналар бўйлаб юриш\nКўп қаватли уйларда зиналар бўйлаб юриш – кайфиятни кўтаришнинг энг осон усулидир. Буни нимадан бошлаш керак? Юқори қаватларга лифтда кўтарилиб, зина бўйлаб пастга тушишдан мумкин.\nМураккаброқ кўриниши – ўз майдончангиздан тўхтамасдан энг юқори қаватга зина орқали кўтарилиб, вертикал бўйлаб ҳаракатланишнинг бош синдроми – болдир мушакларидаги оғриқдир. Мушаклар оғримайдиган бўлса нафас сиқилиши ҳам тўхтайди, юрак уриши тезлашмай қўяди. Шунда кўтарилишни мураккаблаштириш лозим: зинада оёқ учроғи билан туриб, битта зина қолдирган ҳолда юқорига кўтарилиш мумкин.\nЗина бўйлаб пиёда юриш мушакларнинг ривожланиши ва мустаҳкамланиши, артериал қон босимининг меъёрига тушиши ва озишга катта ёрдам беради. Зина бўйлаб юриш текис сатҳда югуришдан кўра кўпроқ фойда беради. Ижобий самарага эришиш учун машқ энг камида 20-35 дақиқа давом этиши керак. Бироқ мақсадга эришиш муддат ҳар бир киши учун алоҳида.\nПиёда юриш алоҳида вақт ажратадиган машғулот эмас. Биргина ўзингизга лифтдан фойдаланишни тақиқлаш, ёнида зина бўлганида эскалаторни инкор этиш, ишга кетишдан транспортдан воз кечиш билан мақсадга эриша оласиз.


16:24 / 02.08.2016\nҲиндистоннинг Найнитал штатида ноҳуш ҳодиса юз беришига бир бахя қолди. Шаҳардаги меҳмонхоналардан бирининг хонасига леопард кириб борди. У хонада янги турмуш қурган жуфтлик асал ойини нишонлаш учун қўнган эди.\nЛеопард атрофдаги итларнинг ҳуришидан қўрқиб кетган ва ўзини меҳмонхона хонасига урган. Ёш жуфтликнинг бахтига йиртқич ойнадан туша сола ваннага югурган. Сумит Ратхоре ва хотини уйғониб кетиб, леопардни ваннахонага қамашган. Полиция келгач, леопард деразадан қочиб кетган ва ўрмонга яширинган.


Хорватияда халқаро Қуръони карим мусобақаси ўтказилди - Hidoyat.uz\nАсосий саҳифа Янгиликлар Дунё янгиликлари Хорватияда халқаро Қуръони карим мусобақаси ўтказилди\nЧоп этилди Oktabr 3, 2019 Хорватияда халқаро Қуръони карим мусобақаси ўтказилдиda fikr bildirishni o'chirish\nҚатарнинг al-sharq нашри хабарига кўра, Хорватияда 26-халқаро Қуръони карим мусобақаси 26 сентябрь куни бошланган. Унда жаҳоннинг 46 мамлакатидан 70та қори қатнашган.\nМусобақада иштирокчилар Қуръони каримни тўлиқ ёд олган, 15 жузни ёд олган, 5 жузни ёд олганлар тоифалари бўйича куч синашганлар. Мусобақа 29 сентябрь куни якунига етган, унда 27 ёшдан кичик қорилар иштирок этганлар.\nМусобақа Хорватия мусулмонлари идораси ташаббуси билан ташкил этилган бўлиб, Загреб ислом маркази имоми шайх Азиз Алили мусобақанинг ҳайъат раиси вазифасини бажарган.\nМусобақада Қатар вақф вазирлиги томонидан хаттотлик асарлари кўргазмаси ҳам ташкил этилган бўлиб, унда турли ёзувларда ишланган Мусҳафлар намойиш этилган.


Ҳазрати Имом Абу Ийсо Муҳаммад ат-Термизийнинг «Шамоили Муҳаммадийя» таснифи жаҳон тарихидаги беназир ва мумтоз асарлардандир. Асарни илк марта туркий-ўзбек тилига Шайх Ҳусомуддин Нақшбандий, сўнг улуғ ватандошимиз, улкан шайх, аллома ва шоир Саййид Маҳмуд Торозий — Олтинхон Тўра таржима қилганлар. Асар ошкоралик ва мустақиллик замонида Тошкентда бир неча марта нашр этилган.\nАсар ҳозирги ўзбек тилига мувофиқлаштириб қайта нашрга тайёрланди, Байрут Лубнон нашридаги арабий аслиятга мослаб рақамлаб чиқилди, мутаржим тарк этган баъзи матнлар киритилди, айрим ўринларга зарурий шарҳ ва изоҳлар илова этилди. Мақсад, бугунги китобхонни жаҳон аҳлига ибрат бўладиган энг аслий ва гўзал хислатлар тавсифидан баҳраманд этишдир.\nЎз ҳурмат ва муҳаббатини салавот орқали изҳор этиш ҳар бир мўъминнинг бурчидир. Шунинг учун китоб охирига энг гўзал ва фазилатли салавотлар илова этилди.\nУшбу севимли китоб нашрини Аллоҳ таоло муборак айласин!\nКўрилган сони: 84918


Pfizer вакцинасининг кучайтирувчи дозаси тақдим этилди — Sof.uz\n24.10 20:25 63 Тиббиёт\nВакцинанинг ушбу кучайтирувчи дозаси CОVID-19'нинг "дельта" штаммига қарши самара бера олиши айтилмоқда. Бу ҳақда ўтказилган тадқиқот натижалари 21 октябрь куни эълон қилинди.\nВакцина синови давомида 16 ва ундан катта ёшдаги 10 000 иштирокчи қатнашган ва янгиланган вакцинанинг вирусдан ҳимоялаш даражаси ортгани аниқланган. Барча иштирокчилар аввалроқ Pfizer вакцинасининг икки дозаси билан эмланган бўлиб, бу сафар уларга учинчи доза юборилган.\nСинов натижалари АҚШ Озиқ-овқат ва фармацевтика идораси Moderna Inc (MRNA.O) ва Johnson & Johnson (JNJ.N) компанияларининг CОVID-19 вакциналарининг навбатдаги дозалари тасдиқлаганидан бир кун ўтиб эълон қилинди.\n— Синов қатнашчиларида ҳеч қандай салбий ҳолатлар қайд этилмади, бу фақат инфекциядан мустаҳкам ҳимояланишни таъминлади, — деди компаниянинг расмий вакили.\nТадқиқот натижалари эълон қилингач, Pfizer акцияларининг қиймати 0,45 фоизга ошган.


21:35 / 09.01.2019 35127\nОсиё Кубогини Уммонга қарши қийин кечган учрашувдаги ғалаба (2:1) билан бошлаган Ўзбекистон терма жамоаси бош мураббийи Эктор Купер ўйиндан кейинги матбуот анжуманининг иккинчи қисмида журналистлар саволларига жавоб қайтарди.\n«Уммон билан ўйиннинг қийин ўтишини кутгандик. Тўпга эгалик қилиш жиҳатдан кучли жамоа эканини кўрсатди. Биз иккита икки хил бўлимларга гувоҳ бўлдик. Иккинчи таймда, афсуски, Уммон ўйинни кўпроқ назорат қилишига қўйиб бердик. Шунга қарамай, ҳар иккала жамоа ҳам етарлича вазиятларга эга бўлди», – деди Эктор Купер анжуманнинг кириш қисмида.\n– Жамоа иккинчи бўлимда сизнинг кўрсатмангиз билан ҳимоявий футбол кўрсата бошладими?\n– Иккинчи бўлимда ҳимоявий ўйин кўрсатиш борасида кўрсатма берганим йўқ. Танаффусда футболчиларга кўпроқ тўпга эгалик қилишни айтгандим, аммо афсуски Уммон жуда яхши прессинг қўллай олди. Ҳимоявий футбол кўрсатиш бўйича топшириқ бермадим.\n– Мусобақа эндигина бошланди, аммо футболчиларда ҳозирданоқ чарчоқ аломатлари кўзга ташлана бошлагандек кўринмоқда.\n– Футболчилар тетик, чарчашгани йўқ. Иккинчи бўлимдаги ўйиннинг бундай кечиши сабабли улар бироз асабий тўп суришгани учун ҳам шундай кўринишди.\n– Ҳисоб 1:1 кўринишига келганда ғалаба қозона олишингизга қанчалик ишонаётган эдингиз?\n– Дуранг ҳисоб бўлаётганда ҳам ғалаба қозонишимизга ишончим бор эди. Бундай қийин ўйинда ғалабага эриша олганимиздан хурсандмиз.\n– Позицион ҳужумлар жуда кам; биринчи гол стандарт вазиятдан, иккинчиси эса захирадан тушган Шомуродовнинг индивидуал маҳорати эвазига урилди. Асосий таркибда ўйнаган Бикмаев ва Сиддиқовнинг ўйини ҳақида нима дея оласиз?\n– Мен муайян ўйинчиларнинг якка ўзини олган ҳолда муҳокама қилмайман. Футболчиларнинг ўзлари билан гаплашиб олишимиз керак бўлган мавзулар етарлича. Гап фақат бир ёки икки ўйинчида эмас.\nЎзбекистон терма жамоаси кейинги учрашувини Дубай шаҳрида Туркманистон термасига қарши ўтказади. Учрашув 13 январь, якшанба куни Тошкент вақти билан соат 21:00да бошланади.


Шойим Бўтаев. Ҳисомиддин ал-Ёғий (ҳикоя) | www.ziyouz.uz\nБош саҳифа Ўзбек насри онлайн антологиясиШойим Бўтаев (1959)Шойим Бўтаев. Ҳисомиддин ал-Ёғий (ҳикоя)\nСайёҳ бетиним қидиради, кидираверади…\n«Имомликка ўтган Ҳисомиддин ал-Ёғий ноқулай аҳволга қолди, — ўйларди сайёҳ. — Ҳозир султонни кутса, намоз вақти бўлди, намозхонлар ундан ўпкалашади, кутмаса, султон ғазаби…»\nУларнинг баданларида ҳамма аъзолар мужассам эди — юрак бор эди, мия бор эди, қорин-да жуда-жуда бор эди; фақат, руҳ йўк эди, руҳ йўқ эди — эгаси ташлаб кетган ташландиқ ҳовлидай ҳувиллаб ётишарди.\n— Сизга совға деб…\n… Эртаси куни султон Алоуддин Тармаширин яна йўлга отланаётган сайёҳ шарафига катта зиёфат берди.\nМамлакатнинг барча акобирлари, номи чиққан устунлари, олиму фузалолари, шоиру маддоҳлари… қўйингки, салтанатни эмиб ётишган жамики кўкалдошлар бугун ўрдуга йиғилишганди. Сарой аҳли, вазиру вузаро, амирлар — ҳар ким ўз мансабию мавқеига қараб жой эгаллаган эди.\nУ бугун сайёҳ баҳонасида бериладиган зиёфатда шайх Ҳисомидцин ал-Ёғийга ўзининг кимлигини кўрсатиб ҳам қўймоқчи бўлганди.\nЧопар қайтиб келиб, Алоудцин Тармаширинга шайхнинг жавобини етказганда, султон ғазабдан кўкариб кетди.\n«Мана бу зиёфатхўрлик қилиб ўтиришган, ўз манфаатлари йўлида ҳеч қандай қабиҳликдан қайтмайдиган, кичкинагина туҳфа учун итдек тавон ялашга ҳам тайёр олчоқлардан жисми увоққина чол нақадар юксак, улуғ, кудратли-я, дея ўйларди султон Алоуддин Тармаширин. — Менинг ўзим-чи? Адолатли шоҳ эмишман! Ахир, аҳли раиятга солинган солиғлару фуқаронинг пешона тери эвазига мана бу текинхўрларни боқиб ётганим ёлғонми? Йўқ, йўқ: шайх тўғри сўзлайди, бундан-да аччиқроқ сўзлар айтса-да, бари рост: бироқ султонлик мартабамнинг бир томони нега, нима учун тўнғизбоқарликка айланиб кетаётганини ўзим ҳам англолмай доғдаман…»\n← Аввалги Аввалги Набижон Боқий. Ҳисорак (ҳикоя)\nКейинги → Кейинги: Илҳом Зойир. Тўтинома (ҳикоя)


Ўзбекистон ва БМТ: Барқарор ривожланиш мақсадларига эришиш йўлида ҳамкорлик - Darakchi\nЎзбекистон ва БМТ: Барқарор ривожланиш мақсадларига эришиш йўлида ҳамкорлик\nСИЁСАТ 30.06.2020, 07:29\nБугун Бирлашган Миллатлар Ташкилоти Низомиимзоланганига роппа-роса 75 йил тўлди. Халқаро ҳуқуқ воситаси ҳисобланувчи мазкур ҳужжат 1945 йил 26 июнда Сан-Франциско шаҳрида 50та давлат, жумладан, собиқ СССР, Буюк Британия, Хитой, АҚШ, Украина ва Франция томонидан имзоланган.\n1945 йил 24 октябрда кучга кирган БМТ Низомида ташкилотнинг тузилмаси, можароларни ҳал қилиш ва тажовузкор ҳаракатлар, тинчлик ва хавфсизликка таҳдидларга жавоб беришнинг асосий тамойиллари мустаҳкамланган. Ушбу сана БМТ ташкил топган кун сифатида бутун дунёда кенг нишонланади.\nЎзбекистон Республикаси БМТ Бош котиби чақириғига жавобан, Бирлашган Миллатлар Ташкилоти ташкил топганига 75 йил тўлиши муносабати билан «БМТ 75 ёшда: келажакка нигоҳ» мавзуидаги туркум глобал мунозараларни уюштирмоқда.\nГлобал мунозараларнинг дастлабкиси «Ўзбекистон ва БМТ: Барқарор ривожланиш мақсадларига эришиш йўлидаги ҳамкорлик» деб номланди. Анжуман Ўзбекистон Республикаси Ташқи ишлар вазирлиги, Инсон ҳуқуқлари бўйича Ўзбекистон Республикаси Миллий маркази, Ўзбекистон Республикаси Олий Мажлиси палаталари ҳамда БМТнинг Ўзбекистондаги ваколатхонаси томонидан ташкил этилди.\n26 июнь куни видеоконференция алоқаси шаклида ўтказилган ушбу халқаро форум ишида:\nЎзбекистон Республикаси Олий Мажлиси Сенати Раиси Танзила Норбоева;\nЎзбекистон Республикаси Ташқи ишлар вазири Абдулазиз Комилов;\nБМТБош котибининг ўринбосари ва Ташкилот ташкил топган куннинг 75 йиллигини нишонлашга тайёргарлик кўриш бўйича Махсус маслаҳатчиси Фабрицио Хохшильд;\nБМТБош котибининг ўринбосари, БМТнинг Женевадаги Бўлими Бош директори Татьяна Валовая;\nБМТБош котибининг Махсус вакили, БМТнинг Марказий Осиёда превентив дипломатия бўйича минтақавий маркази раҳбари Наталья Герман;\nБМТнинг Ўзбекистондаги Доимий вакили Ҳелена Фрейзер, мамлакатимиздаги дипломатик корпус вакиллари, элчилар, шунингдек Ўзбекистон Ҳукумати аъзолари, вазирлар, парламент аъзолари, Конституциявий суд ва Олий суд раҳбарлари иштирок этди.\nХалқаро анжуманнинг расмий очилишида Ўзбекистон Республикаси Президенти Шавкат Мирзиёевнинг Форум иштирокчиларига табригини Ўзбекистон парламенти Сенатининг Раиси Т.Норбоева ўқиб эшиттирди.\nДавлатимиз раҳбари табригида таъкидланганидек, "Ўзбекистон БМТнинг Низоми, Инсон ҳуқуқлари умумжаҳон декларацияси ва бошқа халқаро шартномаларнинг мақсад ва тамойилларига содиқ ҳамда ўз зиммамизга олган мажбуриятларимизни оғишмасдан бажариб келмоқдамиз. Бу биз амалга ошираётган, 2017-2021 йилларга мўлжалланган Миллий ҳаракатлар стратегиясининг энг муҳим йўналишларидан биридир".\nАнжуман иштирокчилари эътиборига БМТ Бош котиби Антонио Гуттеришнинг видео-мурожаати намойиш этилди.\nБМТ Бош котибининг ўринбосари ва Ташкилот ташкил топган куннинг 75 йиллигини нишонлашга тайёргарлик кўриш бўйича Махсус маслаҳатчиси Ф.Хохшильд ҳамда БМТ Бош котибининг ўринбосари, БМТнинг Женевадаги Бўлими Бош директори Т.Валоваяанжуман иштирокчиларини қутлади.\nЎзбекистон Республикаси Олий Мажлиси Қонунчилик палатаси Спикерининг биринчи ўринбосари, Инсон ҳуқуқлари бўйича Ўзбекистон Республикаси Миллий маркази директори Акмал Саидов таъкидлаганидек, ушбу халқаро форум БМТ Низоми имзоланган тарихий кунда ўтаётганида, унинг ишида БМТ ва ушбу нуфузли Ташкилотнинг бутун дунёдаги тузилмаларидан олий даражадаги вакиллар иштирок этаётганида ҳамда мазкур анжуман ер юзидаги инсонларнинг ҳаётини яхшилаш учун глобал ҳамкорликнинг муҳимлигини алоҳида таъкидлашга хизмат қилишида ўзига хос рамзий маъно бор.\nБугунги кунда Бирлашган Миллатлар Ташкилоти дунёдаги ягона, том маънода универсал халқаро ташкилот ҳисобланади. БМТдавлатларнинг ўз сарҳадларидан ташқарига чиқадиган масалаларни ҳал этиб келмоқдаки, бу муаммоларга биронта мамлакатнинг ёлғиз ўзи ечим топиши мумкин эмас.\nБундан 28 йил олдин янги демократик давлат – Ўзбекистон Республикаси – Ташкилотнинг тенг ҳуқуқли аъзосига айланди. Шундан буён биз ўз масалаларимизни ҳал этишда ҳар доим БМТнинг кўмагигатаяниб келмоқдамиз.\nБМТ Бош котиби Антониу Гутерриш қайд этганидек, "Олдимизда турган муаммоларни ҳеч бир мамлакат, ҳеч қайси жамият якка ҳолда ҳал эта олмайди ва шунинг учун барча саъй-ҳаракатларимизни бирлаштиришимиз зарур. Биз нафақат сўзлашимиз, балки тинглашимиз ҳам лозим".\nЎзбекистон Президенти Шавкат Мирзиёев таъкидлаганидек, «Ўзбекистон БМТ тузилмалари билан яқин ҳамкорликни давом эттиради».\nМаълумки, бундан беш йил аввал БМТга аъзо-давлатлар 2030 йилгача мўлжалланган Барқарор ривожланиш кун тартибини қабул қилганди. Ўзбекистонда Барқарор ривожланишмақсадларига эришиш бўйича Миллий индикаторлар муваффақият билан амалда татбиқ этилмоқда. Мамлакатимиз Барқарор ривожланишмақсадларига эришиш бўйича ўзининг биринчи Ихтиёрий миллий шарҳини кенг жамоатчилик муҳокамасидан ўтказиб, БМТнинг Иқтисодий ва Ижтимоий кенгашига тақдим этди.\nХалқаро форум мунозаралари доирасида бугунги кунда БМТ олдида турган долзарб даъватлар ва Ўзбекистоннинг халқаро майдонда ортиб бораётган роли атрофлича муҳокама қилинди.\nОнлайн-мулоқот иштирокчилари томонидан илгари сурилган ғоя ва таклифлар 2020 йил сентябрида давлатлар бошлиқлари ва БМТ раҳбарияти муҳокамаси учун тақдим этилиши кутилмоқда.


“Ўзбеккино”: Тошкентда “Мен террорчи эмасман” фильмининг катта премьераси ўтказилди - EFFECT.UZ\n. 22:30 | 11.01.2021\nБугун, 11 январь куни Тошкентда “Мен террорчи эмасман” фильмининг катта премьераси бўлиб ўтди. Бу ҳақда “Ўзбеккино” Миллий агентлиги Ахборот хизмати хабар берди.\nАйтилишича, “Ўзбеккино” Миллий агентлиги, “Mir Ali cinema” ва “Iskandariy visual” кинокомпаниялари билан ҳамкорликда, Ўзбекистон Республикаси ДХХ кўмагида суратга олинган “Мен террорчи эмасман” бадиий фильмининг катта премьераси бўлиб ўтган.\n“Мен террорчи эмасман” бадиий фильми ўткир сюжетли ҳарбий драма жанрида бўлиб, реал воқеаларга асосланган. Унда террорчилик гуруҳларига қўшилиб қолганларнинг аянчли тақдири ҳақида ҳикоя қилинади.\nМазкур фильмнинг 14 январь – “Ватан ҳимоячилари куни” муносабати билан ҳарбий ва ички ишлар соҳа вакиллари учун ҳам махсус намойиши бўлиб ўтади.\nФильм сценарий муаллифи ва постановкачи режиссёр Муҳаммад Али Искандаров, оператор Ҳусан Атабаев, постановкачи рассом Баҳриддин Шамсутдинов, композитор Жасур Бадалбоев, продюсерлар Фирдавс Абдухоликов ва Миржамол Мирзааҳмедов, ижрочи продюсер Нодир Мўминов.\nTeglar:Iskandariy visual, Мен террорчи эмасман, Ўзбеккино


«Битиб кетган» ҳоким ўринбосари, «Жумонг»даги бош...\n23.04.2021 17:45 0 7463\nБугун Олий Мажлис Сенатининг ялпи мажлисида Бош прокурор Ниғматилла Йўлдошев коррупцияга оид қизиқ муждалар берди.\nЖумладан, Жиззах вилояти ҳокимининг собиқ ўринбосари Акрам Раҳмонқулов ҳақида.\nҚисқа қилиб рақамларни келтираман: Раҳмонқулов шериклари билан 20 миллиард сўм бюджет маблағини талон-торож қилган (ҳали терговда аниқлангани бу). Терговда Раҳмонқуловга тегишли корхоналарда 12 млрд сўм, Жиззах шаҳридаги «Эски шаҳар» буюм бозорида қурилган 172 та савдо дўкони, кўп қаватли уйларда 14 та хонадон, 43 та автомашина, 37 та бошқа кўчмас мулклар борлиги аниқланиб, зарарни ундириш учун хатланган.\nБу хабарга қолдирилган изоҳлардан бири эса кўнгилни янада эзади:\n«Бу ҳали аниқлангани экан. Билмаймизки, атрофимизда нималар бўляпти, ким қанча емоқда, ўзлаштирмоқда... Бундан ҳам улканроқ рақамлар келиб чиқиши аниқ»,— дея ёзади алам билан интернет фойдаланувчиси.\nБалки, шу сатрлар ёзилаётганда ҳам қайсидир «каттакон» ўз билганича «пул юваётган», ғойибдан келаётган пулларни «ваколати доираси»да ишлатиб ётгандир ...\nЖанубий Корея тарихий сериали «Жумонг»ни болаликда севиб томоша қилганмиз. Бола бўлганмиз, хаёлимиз уруш-жанглар, ялтироқ совутларда бўлган. Катта бўлгач, тафаккур қилгач, сериалдан яна бошқа жиҳатларни ҳам кўра бошладим.\nСериалдаги асосий фигуралардан бири — тарихий Буео (айрим манбаларда Пуё) давлатининг бош вазири Бу Дейик Булдир. Уч авлод ҳукмдорларига таъсир ўтказа олган, керак бўлса, қиролни ағдариш даражасида қудратли бўлган бош вазир аслида жуда мискин яшаши, оиласига ҳам камтарона емак бериши маълум бўлади. Кинода вазир салбий тасвирланган, у бош қаҳрамонга тинимсиз қаршилик кўрсатади, ҳатто жонига бир неча бор қасд қилади.\nАммо уни бу ишларга ундаган омил она ватанининг яшаб қолиши, унинг тарих саҳросига сингиб кетмаслиги эди.\nБизда эса... Раҳмонқулов иши, «Абдураҳмонов ёнида туриб билмаган» мутасаддининг 128 минг доллар олиши, «Сардоба иши» бўйича ёпиқ қолиб кетган саволлар, яқин ўтмишда 400 минг доллар билан ушланган ҳоким ва бошқа катта-кичик воқеалар инсонни чуқур ўйга толдиради. Ахборот сайтлари эса «талон-торож қилгани аниқланди», «фалон миллиард сўм ўзлаштириб юборилди» сарлавҳали хабарларни тез-тез бериб туради. Улар шунчалар кўпки, интиҳоси ва жазосини суриштиришни ҳатто унутиб ҳам қўямиз.\nБалки, бизнинг аксар амалдорларда ўша тарихий давлат вазиридай ватанпарварлик етишмас. Балки ҳаммаси ўша даврларда пулни ноқонуний ўзлаштириш, чет эл банкларида ҳисоб рақамлар очиш, боласини хорижда ўқитиш ва маишат қилиш учун имкон бўлмаганлигидандир...\nХуллас, йўлимиз иккита: биринчиси коррупция, ўғрилик ва жамики сарқитлардан қутилиб ривожланиш. Иккинчиси эса... тўғриси бу ҳақда ўйлашгаям қўрқаман.\nкоррупция Акрам Раҳмонқулов


Самарқанд шаҳрида ерости йўли қайта очилди, Навоий номли кўча кўркамлашяпти - zarnews.uz\nСамарқанд шаҳридаги Алишер Навоий кўчаси замонавий кўринишга келтирилмоқда. 1800 метр узунликдаги масофада ободонлаштириш ишлари амалга оширилмоқда. Шу кўчада жойлашган “Шарқ юлдузи” кинотеатри, савдо ва маиший хизмат кўрсатиш нуқталари ҳам таъмирдан чиқариляпти. 1000 метр масофада яшил майдон барпо этилиб, 900 метрлик пиёдалар йўлаги ётқизилмоқда. Барча алоқа коммуникация, электр, табиий газ, ичимлик суви тармоқлари замонавийларига алмаштирилмоқда. Кўчада замонавий чойхона, кўчма савдо дўконлари ташкил этилади. Ҳудудга 100 та ўриндиқ ва 1200 та тунги ёриткич чироқлари ўрнатилади. Шунингдек, мусиқали фаввора ҳам қурилиши белгиланган.\nБунёдкорлик ишлари давомида эски ерости йўли қайта очилиб, пиёдалар ҳаракатланиши учун қулайлик яратилди.\n- Биз вилоят ҳокимлигига Алишер Навоий ва Амир Темур кўчалари кесишмасидаги ерости йўлини қайта очиш таклифи билан чиқдик, - дейди бунёдкорлик ишларини олиб бораётган қурилиш ташкилоти иш юритувчиси Ўктам Мавлонов. – Ташаббусимиз қўллаб-қуватланди ва ишлар бошланди. Бу ерости йўли реконструкция қилинди, йўлакда замонавий ҳожатхона бунёд этилди.\nКўчага туташ майдонда замонавий амфитеатр ҳам барпо этилмоқда. Бунёдкорлик ишлари икки ой ичида якунига етказилиб, янги қиёфадаги кўча Мустақиллигимизнинг ўттиз йиллиги арафасида фойдаланишга топширилиши режалаштирилган.\nТеглар: Самарқанд шаҳри ерости йўли


Мутлақо ромсиз смартфонни умуман танилмаган бир компания яратди (+видео) - Terabayt.Uz\nМутлақо ромсиз смартфонни умуман танилмаган бир компания яратди (+видео)\nБу йил трендга чиққан анъана – смартфонларнинг дисплейи ромсиз бўлиши, аслини олганда, нисбий ҳолат. Чунки уларнинг барчасида ҳам экран атрофида юпқа бўлса-да, ром мавжуд. Аммо Хитойдаги, шу пайтгача номини ҳеч ким эшитмаган «oono» компанияси энг ромсиз смартфон прототипини яратди, деб ёзади Androidheadlines нашри.\nТўғри, бу қурилмани ҳам буткул ромсиз дейиш унчалик тўғри эмас, аммо дисплейнинг юқори ва пастки қисмида кенг ромлари бўлган рақобатчиларидан фарқли равишда, мазкур смартфоннинг экрани атрофи бир хилдаги юпқагина ром билан чегараланган.\nҲақли савол туғилади: олд камера ва бошқа датчиклар-чи, улар қаерда жойлашган? Ишонаверинг, «oono» компанияси уларни дисплей остига яширишни уддалаган! Гап шундаки, мазкур девайс ўзига хос слайдер форматида ишланган: бармоқларнинг енгил ҳаракати билан экран асосий корпусдан пастга сурилади. Унинг остида – асосий корпуснинг юқори қисмида камера ва бошқа керакли датчиклар жойлашган.\nМана, ўзингиз бир назар солинг-да:\nҲозирча ушбу прототипни якунига етган смартфон, дея баҳолашга эрта. Чунки ёритилганлик датчиги ҳамиша қурилма юзасига тушаётган ёруғлик миқдорини аниқлаб туриши керак-ку. Мазкур прототипнинг тузилиши эса бунга йўл бермайди. Шунинг учун, агарда смартфон шу ҳолида ишлаб чиқарилса ҳам, экран ёрқинлигини фақат қўлдагина созлаш мумкин бўлади. Лекин, корпуснинг олд панелини 100 фоиз эгалловчи шундай улкан ромсиз дисплей эвазига шундай қилса ҳам бўлаверади, нима дедингиз?\nБундай гаджетнинг яна бир камчилиги – корпусининг қалинлиги ҳамда қурилманинг ўзгача форм-фактори эвазига унга етарлича сиғимли аккумулятор ўрнатиб бўлмаслигидир. Айтиш керакки, шу пайтгача ишлаб чиқарилган слайдер форм-факторига эга смартфонларнинг сўнггиси – 2015 йилги Blackberry Priv бўлган эди.\n#смартфонлар #хабарлар #янги технологиялар #oono


Азим Суюн (1948-2020) (2)\nАшурали Жўраев (1956) (15)\nБаҳодир Қобул (1966) (8)\nБоборавшан Ғозиддинов (1988) (2)\nГулчеҳра Асронова (1968) (13)\nҒози Раҳмон (1947-2020) (11)\nЖамила Эргашева (1956-2018) (13)\nЖасур Кенгбоев (1985) (12)\nЗокир Худойшукур (1971) (1)\nЗуҳра Мамадалиева (1977) (7)\nҚўчқор Норқобил (1968) (21)\nЛуқмон Бўрихон (1965) (21)\nМуҳаммад Салом (1938) (6)\nМуҳаммад Шодий (1959) (3)\nНормурод Норқобилов (1953) (34)\nОлим Жумабоев (1987) (6)\nСаидвафо Бобоев (1961) (6)\nТўлқин Эшбек (1963) (3)\nЎролбой Қобил (1955) (1)\nХуршид Дўстмуҳаммад (1951) (21)\nШойим Бўтаев (1959) (11)\nИнсоннинг танасига эмас, қалбига ҳайкал ўрнатадилар. Л. Толстой Хуллас, йиғин йиғиндай бўлмади. Бунинг барига тил битди, меники жуфт дейдиган бўлиб қолишибди. Харракка тиқилган харсангни сув эмас, сел оқизади. Буларнинг бу майда-чуйда пичинглари у ёқ-бу ёқдан отилган кесакнинг увадасидай бўлиб туюлди. давоми…\nI “– Келинг, кўришайлик. Негадир, бугун… ким биландир дардлашгим келаяпти. – Соат нечида? – Ишдан чиққан пайтизда-да… Қўлимда телефон тутганча, ўтирғичга суянаман. Лобар бетоқат яна нималардир дейди. Деразадан кўзим қуёшга тушади. Қуёш қизғиш ранглар билан хайрлашиш тасвирини чизарди. – Келишдик. давоми…\nМардикор бозоридан эрта қайтди. Гузардан иккита нон олди. Рандаланмаган, дағал тахта дарвозанинг осма қулфини очишга бироз қийналди – занглабди. Ҳалқаси шарақлади, ошиқ-мошиғи ғийтиллади… Тор саҳнни ўт босган, олди айвонли икки хонали уйга элтувчи қадамлар изидан ҳосил бўлган майсасиз йўлак сўқмоққа ўхшайди. давоми…\nИчимда бир вулқон бордек. Кўнглим тўлиқади. Болажонларимни ухлатиб қўйиб, йиғлаб ҳам оламан. Аммо кўнглим тинчимайди. Шунда… Яна сизга хат ёзаман. Юзинчи, мингинчи мартамикан? Ўша вулқондек бир ниманинг бир сиқими “Азизим!” сўзи билан оқ қоғозга кўчади. Лекин … Ҳозирги алғов-далғов кунларда давоми…\n1-саҳифа. Жами: 31012345678910»Охири


ЭЪЗОЗ ВА ЭҲТИРОМДАГИ ЎЗБЕК АЁЛИ – Сирдарё вилояти касаба уюшмалари ташкилотлари бирлашмаси Кенгаши\nЭЪЗОЗ ВА ЭҲТИРОМДАГИ ЎЗБЕК АЁЛИ\n07/03/2018 sirdaryo 0 Comments\nЮртимизда хотин – қизларга кўрсатиладиган эҳтиром, эътибор ҳеч бир мамлакатда йўқ дейиш мумкин. Ўзбек аёллари нафақат она, опа, сингил сифатида ардоқ топган, балки ҳар бир соҳада эркин ишлаши учун етарли шароит ва имкониятлар билан ҳам кафолатланган. Ана шундай аёллардан бири касаба уюшмаси тизимида 34 йилдан буён фаолият олиб бораётган Раъно опа Абдалимова бўлади. У соғлиқни сақлаш ходимлари касаба уюшмаси Сирдарё вилояти масъул ташкилотчиси бўлиб меҳнат қилиб келмоқда.\nДоимий мулоқотлар, ҳудудларга чиқиш, турли муаммоли вазиятлар учраб турадиган лавозимда ишлаш очиғи, эркак кишини ҳам чарчатиб қўяди. Доимо хорғин ва асабий бўлиб қолиш мумкин. Бироқ қаҳрамонимиз ўзи бажараётган ишидан асло безимаган. Бирор кун йўқки, бекор ўтирмайди. Хонага ҳатто тушлик маҳал ҳам бемалол боравериш мумкин. Ишга қизиқиб тушликни-да унутиб, ё компютер олдида ёзув билан банд ҳолда, ё бўлмасам суҳбатга келган киши билан ҳужжатларга кўмилган ҳолатда ўтирган бўлади. Яна кўпинча “шифокорларнинг вақти кам, улар безовта бўлишмасин”, – деб амалий ёрдам бергани ҳудудларга чиқиб кетади. Қўл телефон тинмай жирингласа ҳам жавоб беришдан сира эринмай, куюнчаклик билан жавоб беради. Кузата туриб донишмандлар “агар меҳрга ҳайкал қўйилса, у албатта, аёл шаклида бўлади”, деб бежизга айтмаганларига амин бўламиз. Чунки аёллар нима қилмасинлар меҳр беришни унутмайдилар.\nРаъно опа ишга барвақт келади. Иш столидаги режани кўздан кечириб бугун учрашиши керак бўлган одамларни хаёл қилади. Юқори қават деразасидан боқиб эрта тонгдан ишга отланаётган ҳамшаҳарларини кузатади.\n– Ёши улуғларни кўп кузатар эдик, эрта туриб қишлоқнинг кўчаси бўйлаб баланд бир қир, адирга чиқиб қайтиб тушишар эди. Бунинг ҳикматида бир нарса: бутун бир қишлоқни, одамларни кузатиш ётар экан. Буни билмаган биз ёшлар боболаримизнинг бутун қишлоқ аҳволидан хабардорлигини тушунмас эдик. Энди биз ана ўша ўйларни бино деразасидан шаҳарга қараган кўйи сурамиз. Кузатувлардан кўп нарса олса бўлади, – дейди қаҳрамонимиз.\nАйтганча, касаба уюшма фаоллари орасида обрў – эътиборга эгалиги учун тизим хотин – қизлар билан ишлаш комиссияси раиси вазифасини ҳам бажариб келмоқда. Шу боис ҳам, вилоятда опани танимаган, улар билан маслаҳатлашмаган аёлларни учратиш қийин. Ўтган йиллар давомида барчага ўрнак бўларли фаолияти инобатга олиниб Ўзбекистон касаба уюшмалари Федерациясининг “Ehtirom” нишони билан тақдирланди.\nБиз юқорида қаҳрамонимизнинг доимий фаолликлари ҳақида ёздик. Шунча ажойиб сифатларига яна гулсеварлик одатларини ҳам айтиб ўтмасак бўлмайди. Кичиккина хонада нақ 20 дан ортиқ гуллар қишин – ёзин яшнаб туради. Уларнинг ҳаммаси асл гул – Раъно опанинг қўлларида парвариш топмоқда. Бир гал ҳаммасига қандай улгурасиз деган саволимизга ҳазил аралаш “хонада ёлғиз ишламайман, гулларим ҳам бор-ку, ”- деган эдилар.\nҲа, аёл меҳри, гўзалликка интилиши билан меҳнатига сабр, куч топади. Зеро, шоира айтганидек, “Яхшиси гулларга узоқроқ тикил!”\n← СОҒЛОМ ОИЛА – БАХТЛИ ТУРМУШ АСОСИ


10 июнь, 2017, 18:45\nСпорт оламида яккакурашлар алоҳида ўрин эгаллайди. Каратэ, таэквандо, кураш, кикбоксинг, муай тай спорт турларида бўладиган жанглар кўпчиликни бефарқ қолдирмайди. Бугунги кунда муай тай бўйича тажрибали спортчимиз Анвар Бойназаров жаҳон ареналарини бирин-кетин забт этиб келмоқда. У ўзига хос жанг усули ва натижалари билан мухлису мутахассислар эътиборини қозониб улгурди.\nSPORTS.uz интернет портали cўнгги вақтларда профессионал рингларда фаолият юритиб, юқори марраларни забт этиб келаётган спортчилар билан суҳбатларни давом эттиради. Бу галги меҳмонимиз муай тай тарихида 5 йил ичида 100дан ортиқ профессионал жанг ўтказиб, жаҳон рекордини ўрнатган Анвар Бойназаров бўлди.\nМаълумот: Анвар Бойназаров 1989 йили Самарқанд вилояти Жомбой туманида туғилган. 12 ёшидан бери спортнинг таэквандо тури билан шуғуллана бошлаган. Кейинчалик муай тай бўйича ҳаваскорлар машғулотларига иштирок этди. 2008 йили Таиландда ўтган ҳаваскорлар ўртасидаги жаҳон чемпионатида ғолибликни қўлга киритган. 2011 йили Пхукет шаҳрида WMF йўналиши бўйича жаҳон чемпиони бўлди. 2013 йили иккинчи марта ушбу шоҳсупага кўтарилди. Бундан ташқари муай тай тарихида чемпион бўлган илк ўзбекистонлик. Шунингдек, “Grand Prix”, “EM Legend” мусобақалари ғолиб ва совриндори...\n– Авваламбор, суҳбатни спортга кириб келишинингиз билан бошласак...\n– Спортга кириб келган вақтимда ёшим 12да эди. Маҳалламизда битта спорт мактаби бўларди. Гарчи бу ерга кўпчилик болалар қатнаб турсада, етарли шароитга эга эмасди. Аммо уларни бундан эмас, ўзларида бўлган ишонч, хоҳиш сабабли қатнашни тўхтатмасди. Шулар қаторида мен ҳам бор эдим ва таэквандо билан шуғулланардим. Кейинчалик тушуниб етдикки, юқоридаги сабабларнинг барчаси арзимас баҳоналар бўлиб чиқди. Спортда, умуман нафақат ушбу соҳада, балки бошқа соҳаларда ҳам юқори марраларни, орзуларни амалга ошириш учун турли баҳоналар тўсқинлик қила олмас экан.\n– Таэквандо билан бошлаган экансиз, қандай қилиб муай тай спорт турига ўтиб қолдингиз?\n– Ўша вақтларда муай тай спорт тури борлигини ҳатто билмас ҳам эдим. У қанақа спорт тури? Бошқалардан нимаси билан фарқ қилади? Бу ҳақда етарли тушунча ҳам бўлмаган. Аммо менда чемпион бўлиш, энг кучли бўлиш орзуси жуда кучли эди. Мен муай тайни худди каратэ сингари тасаввур қилганман. Спортдан кўпроқ каратэ ва боксни билардим. Ёшлигимдан афсонавий Майк Тайсон жангларини зўр қизиқиш билар томоша қилардим. Шундан сўнг қалбимда Тайсондек чемпион бўлиш орзуси кучая борди.\n– Бироқ бирдан бунга ўтиб бўлмасди. Юқорида айтганимдек, баҳоналар миямни қотира бошларди: “Оддий бир қишлоқда яшасанг, сенга чемпионликка йўл бўлсин. Сен ўзингни улар билан тенглаштирма. Шароитни қара. Сенда нима бор?”. Бош қотиб юрган кезлари телевизор орқали К1 мусобақасидаги жангларни кўриб қолдим (К1 – бутун дунё бўйича тик туриб уруша оладиган энг кучли спортчилар ўртасидаги профессионал спорт мусобақаси.– SPORTS.uz). Шундан кейин ушбу спорт тури бўйича дискларни излаб топдим ва маълумот йиғдим. Бу ичимдаги орзуни (чемпион бўлиш) янада қўзғаб юборди. Ўшанда таиландлик бир спортчининг хатти-ҳаракатлари мени жуда қизиқтириб қўйди. Ҳали ҳамон у ёдимда. Унинг ҳаракатлари бошқа спорт турлариникига ўхшамас, бетакрор бўлиб, мени ўзига боғлаб қўйди. Сўраб билсам бу муай тай экан. Кейин курсдошлар билан муай тай залига бордик. Ҳаммаси шундан бошланди...\n- К1 мусобақаси ҳақида гапириб ўтдингиз. Шу ҳақда маълумот берсангиз...\n– К1 бу тик туриб ураша оладиган энг кучли спортчилар турнири. 3 дақиқадан 3 раунд бўлади. Мен Таиландда шуғулланиб юрганимда мураббийларимга бунда иштирок этишни хоҳлашимни айтардим. Улар эса устимдан кулишарди. Дастлаб бу Японияда пайдо бўлган. Секин-аста оммалашиб борди. Ҳозирда унинг ўрнига “Глория” ташкил қилинган. Бу мусобақа катта шоу тарзида ўтказилади. Бундан ташқари UFC ҳам кўпчиликка таниш. Фарқи “Глория”да фақат тик туриб урушади, UFCда кураш тушиб, ерга ётган ҳолда ҳам беллашиш мумкин.\n– Сиз анчадан бери Таиландда шуғулланиб, муай тай шуғулланиб келасиз? Қандай қилиб у ерга бориб қолдингиз?\n– Лицейдаги курсдошларим билан борганда муай тайни кикбоксинг деб ўйлагандик. Кейин мураббийлардан сўрадик. Олдинига бизнинг бу саволимиздан ҳайрон бўлишди, сўнгра бу ҳаваскорлар учунлигини айтишди. Агар ҳақиқий муай тай устаси бўлмоқчи бўлсанг, сен Таиландга боришинг керак дея маслаҳат беришди. Улар ўшанда чинданми ёки ёлғондан шундай дедими, буни билмайман. Бу спорт турининг ҳақиқий ватани ўша ер. Дискларда, телевизорда кўрган қаҳрамонларни ҳам ўша ерда учратишимни айтишди.\n– Бу орада лицейни тугатиб, Самарқанд давлат чет тиллари институтига ўқишга кирдим ва инглиз тилини ўргана бошладим. Ҳар бир соҳада ёшлигимдан фаол бўлишга ҳаракат қилиб, уни охиригача етказиш учун бор кучим билан тиришаман. 2008 йили Ўзбекистон терма жамоаси билан Таиландга мусобақада бордик. Ўша жаҳон чемпионатида ҳаваскорлар ўртасида чемпиони бўлдим. Бу сафар кейинчалик ҳаётимни ўзгартириб юборишини билмаган эдим. У ерда муай тай бўйича профессионал машғулотларни кўриб, қизиқишим янада ортди. Шунда мен орзу қилиб келган нарсалар шу эканини тушуниб етдим. Қайтиб келганимиздан сўнг ҳам бу нарсалар ҳаёлимдан ҳеч кетмай қолди. Яна Таиландга қайтиб бориб, профессионал спортчи бўлиш орзуси менга тинчлик бермасди. Сўнгра уни амалга ошириш режасини туза бошладим. Яқинларимдан, устозларимдан маслаҳат сўрадим. Улар билганича ёрдам беришди.\n– 2010 йили катта таваккал қилиб, бир ўзим яна муай тай ватанига келдим. Аммо бу ерга келганимдан кейин тил билмаслигим ва қаерга боришни аниқ белгилаб олмаганимни тушуниб қолдим. Эсимда қолгани, 2008 йили биринчи марта мусобақага келган жойим. Бу жойни Лумпине дер эди. Такси ушлаб, ўша ерга бордим. У ердаги кишилардан зални кўрсатишни сўрадим. Йўлимда учраган биринчи залга кириб, уларга мақсадимни бир амаллаб тушунтирдим ва машғулотларга қатнай бошладим. Бир қарашда осон бошлангандек, аммо...\n– Оилангиздагилар бунга қандай муносабат билдиришган. Улар қаршилик қилишмаганми?\n– Албатта, каттагина қаршиликка дуч келганман. Сабаби бегона юрт, умуман ўзгача урф-одатлар, яна якка ўзим. Бундан ташқари мен бу ерга келиб, профессионал спортда мусаффақиятга эришган биринчи ўзбекман. Мендан олдин ҳам келиб кетганлар бўлиши мумкин, бироқ юқори натижа бўлмаган. Хуллас, ҳамма бунга ишонмаган эди. Фақат кучли хоҳиш- истагим сабабли ота-онам бир кўриб кела қолсин, деб рози бўлишган. Улар бир айланиб қайтиб келишади деб ўйлашганди. Орадан 3 ой ўтиб қайтиб келдим. Ўқишни давом эттира бошладим. Иккинчи марта бориб келгандан сўнг мен умуман бошқача одамга айландим-қолдим. Катта мақсад йўлида кўп нарсани “қурбон” қилишга тўғри келишини тушуниб етдим ва ўқишни, бу ердаги ишларнинг барчасидан воз кечиб, Таиландга учиб кетдим. Шундан бери ўша ерда яшайман.\n– Таиландга борганда сизни қандай қабул қилишди? Албатта, қийинчиликлар ёки оғир синовлар бўлган бўлса керак. Сабаби умуман ўзгача ҳаёт тарзи, бошқа муҳит, одамлар...\n– Албатта, янги давлат бўлгандан кейин қийинчиликлар ҳам шунга яраша бўлган. Таиланд аслида кўпроқ сайёҳлар ташриф буюради. Шунинг учун яшаш қиммат. Бошида уйга пул топсам, овқатга йўқ. Буларга топсам, виза муаммоси... Хуллас биттасини ёпсангиз иккинчиси пайдо бўлаверарди. Пул топа олмай, кўчаларда яшадим, залларда қолишга мажбур бўлдим. Яқинларимдан ёрдам сўрадим, улар қўлидан келганча қарашди. Бироз ўтиб, шунча юрганинг етар дея бу ишларни йиғиштириб, қайтишни маслаҳат берди. Қайтиш учун чипта олиб, аэропортга келдим. Самолёт учишига 2 соатлар қолганда фикрим ўзгариб, чемпион бўлиш орзусини амалга ошириш учун қолишга қарор қилдим.\n– Жуда кўплаб залларга бордим. Таиландликлар чет элликларни тезда ва осонликча қабул қилавермайди. Бир гал стадионлардан бири бунга рози бўлишди. Машқ жуда оғир эди. шуғуллангандан сўнг бутун танам зирқираб оғрирди. Улар кейинги куни келмайди деб ўйлашган эди. Аммо эртасига яна бордим. Аммо бир ҳафтагача яхши муомала қилишмади, ҳаттоки исмимни ҳам сўрашмаган. Чемпион бўлишим кераклигини айтганимда улар ҳам кулишиб, ишонмай қараган. Кейин мендаги тиришқоқликни кўриб, қайтмаслигимни билиб ўз сафларига қўшишга қарор қилишди.\n– Профессионал спортда биринчи чемпионлигингиз қандай бўлган?\n– Юқорида айтганимдек, Таиландда ҳар бир стадионнинг чемпиони бўлиш жуда катта натижа ҳисобланади. Агар у чет эллик спортчи бўлса, муай тай тарихи учун бу унданда катта иш, шарафдир. Пхукет шаҳрида “Бангла” стадионида илк марта профессионал жангларда 2011 йили ғолиб чиққанман. WMF йўналиши бўйича ўша йили жаҳон чемпионлигини қўлга киритдим. 2013 йил эса иккинчи марта Бангкокда ғолиб чиқдим.\n– Муай тайда ёшнинг аҳамияти қандай?\n– Менинг спортга кириб келишим жуда кеч ҳисобланади. Илк марта бу спортга (профессионал) қадам қўйганимда 20 ёшларда эдим. ММА, UFC, боксни оладиган бўлсак, 30 ёшлар улар учун энг юқори чўққи ҳисобланади. Бу вақтда улар ҳар томонлама тажриба тўплаб, ўз ишининг мутахассислари бўлиб етишади. Муай тай жангларида ҳам аъзолар ишга солинади. Шунинг учун бошқа спортларга қараганда жуда куч талаб қилади. Бунга эса ёшликдан кўниктириб бориш энг маъқул йўл деб ўйлайман. Олдинлари Таиландда мезбон спортчини ютиш катта шараф эди ва бирдан танилар эди. Чунки шу вақтга уларни ҳеч ким ўша ерда юта олмас эди. Кейинчалик дунё ёшликдан спорт билан шуғулланиш фойдасини сезишди. Биринчилар қаторида австралияликлар, французлар эди.\n– Қачонгача ушбу спорт билан шуғулланмоқчисиз?\n– Тўғриси, ҳали олдинда режаларим кўп. Уларни амалга ошириш йўлида ҳаракат қиляпман. Бунга энди тўлиқ мослашдим. Менимча 36-38 ёшларгача рингга чиқишни режалаштиряпман. Сўнгги у йилда жангларни камайтириб бораман. Йилига битта-иккита...\n– Орадан шунча вақт ўтди. Мақсадларингизни амалга оширмоқдасиз. Энди айтингчи, чемпион бўлиш учун нималар муҳим деб ўйлайсиз?\n- Шунча вақт жаҳоннинг кўп давлатларида бўлдим. Таиланддан ташқари Малайзия, Хитой, Сингапур, АҚШ сингари тараққий этган давлатларда яшадим, шуғулландим. Лекин бир жойда ўзимизга ўхшаш халқни кўрмадим. Шуни тушуниб етдимки, ўзбек халқи кучли халқ. Бу ерда тарбия, одоб, орият, бошқалар ҳурмат жуда юқори. Мана шулар мен учун энг аҳамиятли нарсалар. Шу нарсаси бор инсонлардан юқори марраларни кутса бўлади. Қолган халқларда бу нарсаларга катта эътибор беришмайди. Улар фақат ўзини ўйлайди. Бизда эса ота-она, қариндошлар, яқинлар, дўст-биродарларга қўлдан келганча, ёрдам берилади ва шунга ҳаракат қилинади. Хуллас, ҳеч ким эътибордан четда қолмайди.\n– Тасаввур қилинг, ер юзида 7 млрд одам бўлса, шулардан 1 млрд нафари спорт билан шуғуллансин. Шуларнинг ҳар бири чемпион бўлишни истайди. Аммо бир киши ғолиб чиқади. Ким ўша? Бунга тайёр бўлган инсон. У шарт-шароитларни баҳона қилмайди, ўзини шунга руҳан ва жисмонан тайёрлаб келади. Бунга ишонади ва тинмай меҳнат қилади.\n– Чемпион бўлиш учун шарт-шароит йўқ, дейиш бу баҳона холос. Уларни бизга четдан келиб яратиб бермайди. Биз ўзимиз қилишимиз зарур. Ўйлаб кўрингда, қор кўп ёғса, йўлни биринчи очиш қийин бўлади. Бизга ана шу йўлни очадиган фидоий ёшлар керак.\n- Бунинг учун нималар қилиш керак деб ўйлайсиз? Таиландда шароитлар ҳақида тўхталсангиз...\n- Бизларнинг энг ишончимиз ёшлардан. Авваламбор уларга профессионалликни ўргатиш зарур. Таиландда ёшлар 5-6 ёшга тўлганда олдида иккита йўл туради: ё ўқиш, ё спортни танлаш. Бу нарса уларнинг қон-қонига сингиб кетган. Ўқишни танлаган бола фақат шу йўналиш бўйича кетади. Муай тайни танлаганларнинг манзили уй ва спорт зали бўлади. Қачонки улар йиллар давомида тинимсиз шуғулланиб борса, 18-20 ёшида чемпион бўлади. Сабаби уларда рақобат жуда юқори. Бугун биттаси чемпион бўлса, эртага ҳам бўлади деб ҳеч ким айта олмайди.\n– Ноқулай рақиблар билан рингга чиққанмисиз?\n– Бу спортни ғалаба билан бошламаганман. Бир ўзим, ортимда қўллаб-қувватлайдиганлар бўлмагани учун кўп “синдиришарди”. Энди кириб келган вақтларимда атайлаб кучли ва тажрибали спортчиларга рўбарў қилишарди. Улар учун бу бизнес эди. Кейин бошқаларнинг ҳаёти уларни қизиқтирмайди. Бошланишига ўша рақиблар мен учун жуда ноқулай бўлган.\nИлк чет эллик чемпион япониялик Накамура билан учрашув...\nБу спортчи муай тай тарихида илк хорижлик чемпион ҳисобланади. Унинг жанг видеоларини диққат билан ўрганиб борардим. Янги залга ўтганимдан кейин “Лумпини”да жанг қила бошладим. Қоидага кўра, бу ерда бир ҳафтада уч марта жанг бўлади. Шанба куни оддий жанглар бўлади. Шунда учта-тўртта нокаут қилиб, сешанба кунги тўқнашувларга чиқдим. Уларда ҳам зафар қучиб, жума куни бўладиган энг катта жангларда иштирок этиш ҳуқуқини қўлга киритганман. Икки йилча вақт ўтгандан сўнг мураббийларим Накамура билан урушишимни айтишганди. Олдинига эътибор бермадим. Кейин бу рост бўлиб чиқди. Биринчи жангда мағлуб бўлган бўлсам, кейингисида ундан реванш олдим.


10та болаларга оид факт: уларни тажрибали ота-оналар ҳам билмаслиги мумкин | LifeHaq.uz\nҲар бир ота-она фарзандини яхшироқ тушунишни истайди, ваҳоланки болалар шу қадар тез ўзгарадиларки, уларга каби сирли мавжудотларни топиш жуда қийин. Бизнинг “кичик одамчаларимиз” ҳар куни ҳайратга солиб, ота-оналарини янада мукаммалроқ бўлишга ундайдилар.\nЭътиборингизга бола физиологияси ва психологияси билан боғлиқ фактларни тақдим этамиз. Эҳтимол, улар кичкинтойингизни тушунишга ва унинг ақлли ҳамда бахтли бўлиб ўсишига ёрдам берар.\n1. Биринчи ҳафталарда бола йиғламайди, чунки буни билмайди\nЯнги туғилган чақалоқда, албатта, кўз ёши каналлари бўлади, аммо улардаги суюқлик етарли бўлмайди. Суюқлик фақат кўзларни ҳимоя қилиш учун ишлаб чиқарилади, лекин оқмайди. Бундай ҳолат туғилишдан сўнг бир неча ҳафта давомида сақланиб қолади ва бола фақат бақириши мумкин. Баъзан, кўз ёши каналларида қандайдир муаммо бўлса, кўзлар яллиғланиши ва кўз ёшлари ҳеч пайдо бўлмаслиги мумкин. Бу ҳолат педиатрга ёки болалар окулистига мурожаат қилиш учун асосдир.\n2. Болаларда таъм сезиш рецепторлари катталариникидан кўпроқ\nТаъмни тўлиқлигича ҳис қила оладиган одамларни гурманлар деб атаймиз. Бироқ, ҳақиқий гурманлар, бу – болалар. Шунчаки улар буни англаб етмайдилар. Ўртача статистик болада тахминан 10 мингта таъм сезиш рецептори бўлади, бу орада катта ҳаётда қарийб 5 мингта рецептор қолади. Шу боис, болалар таъм фарқини яхшироқ ҳис қиладилар, аммо буни ўзларига ёки катталарга тушунтира олмайдилар. Масалан, бизга у қадар аччиқ ёки нордон бўлиб туюлмайдиган таом болаларга жуда ўткир бўлиши мумкин. Боланинг таомни ейишдан бош тортиши бизга оддий инжиқлик бўлиб кўриниши мумкин. Ва албатта, болалар сезувчан рецепторларни янада кучайтирадиган ширин таъмларни афзал кўрадилар.\n3. Бола 5 ойлигигача туз таъмини билмаслиги мумкин, чунки рецепторлар охиригача шаклланмаган бўлади\nФаразларга кўра, бола фарқлайдиган дастлабки таъмлар – ширин ва аччиқ таъмлардир. Фақатгина 5 ойлик бўлганида шўр таомларни англаш ва муносабат билдириш учун жавоб берадиган рецепторлар шаклланади. Бола маълум ёшгача шўр таъмга нейтрал муносабат билдиради ва олимларнинг айтишича, болалар ё бу таъмни сезмайдилар, ёки 5-6 ойгача муҳим деб ўйламайдилар.\n4. Гўдак мовий рангни кўрмайди\nБола ўз ҳаётида биринчи марта қизил рангни фарқлай олади, деган тахмин мавжуд. Сўнгра сариқ рангнинг навбати келади. Мовий ва яшил рангларни фарқлаш қобилияти эса, турли тадқиқотларга кўра, 4 ойликдан ва ундан кечроқ бошланади. Шунинг учун, рангларни ўргатиш бўйича “эрта ривожлантириш” – гўдаклик ёшида маъносиз машғулотдир. Окулистлар кўриш ривожланиши босқичлари тўғри ўтиши учун бола ҳаётининг дастлабки ойларида унинг атрофига айнан қизил ва сариқ рангли ўйинчоқларни қўйишни тавсия этадилар.\n5. Кичкинтойнинг дастлабки товушлари жуда муҳим\nБоланинг ноаниқ гапи – унинг оғзидан чиқаётган маъносиз товушлар тўпламидек кўринади. Бироқ, у ота-онага боланинг мияси таълим олишга тайёрлигидан дарак беради. Ота-она бундай “ғўлдирашни” эшитганида жуда эътиборли бўлишлари керак.\nНейробиологларнинг айтишича, ота-оналарнинг кийкинтойлар билан суҳбати болалар тафаккурини янада ўткирлаштиради. Шу боис, катта одам ва бола ўртасида диалог жуда муҳим аҳамиятга эга.\n6. Кўзлар ҳажми катта бўлгунча деярли ўзгармайди\nБолаларнинг кўзлари катталарникига нисбатан каттароқ кўринишига боғлиқ ҳолат оддий изоҳга эга. Кўзлар юзга нисбатан каттароқ бўлиб кўринади. Кўзларнинг асосий ўсиш вақти 3 ёшгача юз беради, сўнгра улар ўсмайди ёки жуда секин ўсади. Масалан: 3 ёшли боланинг кўзи тахминан 23 мм ўлчамга эга бўлса, 20 ёшларда унинг ҳажми 1 мм.га катталашади.\n7. Бола кулса – иммунитетини яхшилайди\nКулгу ва табассум – аввалига болакайнинг яқин одамлари билан мулоқот қилиш усулидир. Гўдак кунига тахминан 200 марта таббасум қилади, кулгу ёрдамида эса қувончни акс эттиради, товушларни ўрганади, ҳаммаси жойида эканлигини кўрсатади. Катта бўлаётган болаларга кулгу стрессни енгишда ёрдам беради. Олимларнинг фикрича, кулгу – энг яхши дори ва бола иммунитетининг асосий ҳимоясидир. Шунинг учун болаларни ортиқча кулгани учун уришиш керак эмас, ахир саломатлик учун уларга кунида камида 300 марта кулиш тавсия этилган. Бу эса, тахминан ҳар 3 дақиқада кулишни англатади. Асосийси, катталар бунга бардош бера олишидир.\n8. “Мен кўрмасам, ҳеч ким кўрмайди”. Бундай фикр 3 ёшли бола учун меъёр ҳисобланади\nСиз қуйидаги ғалати вазиятга тўқнаш келишингиз мумкин: бола қўли билан кўзларини ёпиб, конфет олиш учун хонага киради. Хонада сиз борсиз. Бола сизни кўрмагани учун сиз ҳам уни кўрмаяпсиз деб ўйлайди. Катталарга бу ҳолат кулгули кўринади, аммо бола ҳақиқатдан ҳам шундай фикрлайди. Яъни, абстрак-мантиқий фикрлаш ҳали ривожланмаган ва ҳамма нарса борлигича қабул қилинади. Боланинг абстракт ривожланишини тезлаштириш мумкин, аммо 3-4 ёшгача бундай ҳатти-ҳаракат меъёр ҳисобланади.\n9. Ўсмирлар гўдакларга нисбатан нозикроқ\nЎсмирларга тўғри ривожланиш учун катталар ва кичик ёшдаги болаларга нисбатан кўпроқ уйқу зарур, яъни суткасига 9-10 соат. Тадқиқотларнинг кўрсатишича, ўсирлар қонида мелатонин миқдорининг ортиши ва пасайиши тун ва тонг давомида катталар ва кичик болаларникига нисбатан кечроқ юз беради. Бу ҳолатга ўсмирларнинг узоқ вақт уйқуга кетмасдан, сўнгра тонгда қийин уйғонишлари сабаб бўлиши мумкин. Бироқ, мактабга бориш учун туриш зарур бўлгани учун улар ҳар куни керакли уйқу дақиқаларини йўқотадилар.\n10. Қучоқлаш болалар учун ҳаётий аҳамиятга эга\nБолани қучоқлаш унинг аҳамиятли эканлигини тезда кўрсатиш деганидир. Етарлича эркалаш ва парваришга эга бўлмаган болалар ўзига ишонмайдиган бўлиб ўсадилар. Улар эмпатия ва ҳиссиётларга қодир эмас. Бироқ, психологик жиҳатдан ташқари, ачом-ачомлар жисмоний саломатлик учун ҳам муҳим. Қучоқлашиш орқали эндорфин ва окситоцин миқдори ортади, гемоглобин даражаси ошади ва иммунитет мустаҳкамланади.\nБолалар ривожланишига оид бу фактлар сизга танишми? Эҳтимол, сизда фарзандингизни кузатишдаги қизиқ воқеалар бордир?\n26/10/2020 10:50:00 163 0 Манба: